text:
Thursday, December 30, 2010
PALARONG PAMASKO ’10, ESPONSOR TI LGU, DEP Ed, KEN PASDEK-NEGOSIO
Cabugao, Ilocos Sur (Disiembre 30, 2010)- Inikkan ti Gobierno Munisipal, Dep Ed Cabugao District ken nadumaduma a pasdek-negosio ti pakakumikoman dagiti agad-adal iti pannakaasa ti kabaelanda iti sports tapno agbalin a produktiboda iti atiddog a bakasionda iti panawen ti Paskua.
Dagiti napagsasalipan nga ay-ayam ket iti basketball, table tennis, badminton ken chess.
Sangapulo a teams ti nagsasalip ket dagitoy ti eskuela-elementaria iti Cabugao North Central School, Cabugao South Central School, Salapasap, Bungro, Salomague, Dardarat, Reppa-ac, Pug-os, Cuantacla, SADACNAM (Sabang, Daclapan, Namruangan), CMCS (Cael-layan, Maradodon, Catucdaan, Sisim), Turod, Pila ken Sagayaden.
Ni Mayor Ediboy S. Cobangbang, Jr. ti nangaramid ti ceremonial toss iti pormal a panangrugi ti 12 nga aldaw (Disiembre 19-31) a pay-ayam a nabansagan iti “Palarong Pamasko 2010” ken naangay iti Cabugao Cultural and Sports Complex.
Ti SADACNAM nga inesponsoran ti Cabugao Shell Station ti nangyalat ti kampeonato iti torneo, 1stRunner Up ti Turod Elementary School nga inesponsoran ti LG Drugstore , 2nd Runner Up ti Reppa-ac-Pug-os nga inesponsoran ti Cindy’s Bakeshop ken 3rd Runner-Up ti Salomague-Dardarat nga inesponsoran ti Namnama Trading.
Immawat dagiti uppat a kangrunaan a nangabak iti premio a cash a nakategoria manipud 9,000 agpababa iti 2,000 ket naangay ti awarding of prizes idi Rizal Day, Disiembre 30, 2010.
Naikkan met ti libre a uniporme, pagmerienda ken pagplete dagiti coaches ken nagay-ayam.
Dagiti sumaganad a pasdek-negosio ti nangesponsor pay ti pay-ayam: Kambal Lumber and Hardware, Vicky’s Pawnshop, Namnama Trading, Cindy’s Bakeshop, Maxx Ionized Alkaline Water, Bonicab Builders, Cabugo Shell Station, Marian’s Lechon Manok, LG Drugstore ken 5 Brothers Marketing.
Paset ti programa ti Gobierno Munisipal iti panangidaulo ni Mayor Ediboy ti pannakigamulo dagiti patron ti pay-ayam ken pannakaikintal ti pateg ti isports iti panunot dagiti agtutubo tapno maasada ken maparang-ay ti kaammuanda ken teknik ti naballigi nga umaayam a mangted pay iti nayon a panagtalek ti bagi ken kabaelanda a makikompetensia iti aniaman a tay-ak ti salip.# ( Source, Anaraa-ar, Nov.- Dec. 2010)
Posted by Bayan ng Cabugao, Ilocos Sur at 8:54 AM 0 comments
Saturday, December 25, 2010
PASKUA 2010, PAMILIA-LGU KEN DAGITI UMILI, NAKIPAGSELEBRAR
Cabugao, Ilocos Sur (Disiembre 23, 2010) – Naipamatmat ti kaipapanan ti Paskua kas iti ayat, nabuslon nga isem ken sagana, panangpabaro ken panangpatibker ti linnangen, sagsagut, ken nangayed a panagrambak.
Naaramid ti “Christmas Program” ti Gobierno Munisipal ti ili a Cabugao, Ilocos Sur idi Disiembre 23, 2010 a nagpartisiparan dagiti amin nga empleado ken agob-obra iti salinong ti LGU-Cabugao, ti sibubukel a kameng ti Sangguniang Bayan, opisiales ti nadumaduma nga opisina ken Ahensia ti Gobierno, Barangay Officials ti 33 a barangays, kamkameng ti NGO’s, sangaili manipud iti pribado a sektor ken umili ti Cabugao, Ilocos Sur.
Mismo nga iti sango ti Presidencia (Municipal Hall) ti nakaaramidan ti programa ti Paskua ken napattopattok ti nagplastaran dagiti agbuybuya kabayatan a sanguenda dagiti nabuslon a sagana.
Tunggal departamento ket adda naisaganada a pabuya a pangragsakda iti Paskua. Panagkanta wenno panagsala iti kaaduan a naipabuya.
Naaramid pay ti parlor games ket tunggal malpas a may-ayam ket maited dagiti sagut ken premio dagiti nakaigasat.
Kalpasan ti programa ken panangrabii, nagibunong da Mayor Ediboy ken Ma’am Jerlie a kapisi ti pusona iti sagut: napintas a bag a napunno ti kompleto a pag-“noche buenaan!” kadagiti nagatendar. # (Source, Anara-ar, Nov.-Dec. 2010)
Posted by Bayan ng Cabugao, Ilocos Sur at 1:58 PM 0 comments
DEMO-FARM TI HYBRID A MAIS, RUGIAN TI DA-LGU
Cabugao, Ilocos Sur (Disiembre 25, 2010)
KANAYNAYON ti panangparegta ti Gobierno Munisipal nga idauluan ni Mayor Ediboy S. Cobangbang, Jr. ti panagtakuat ti DA-LGU kadagiti naipanawen a maimula a mangnayon ti masapulan dagiti mannalon tapno maprobitsarda dagiti suksukayenda a daga.
Nangiyusuat ti DA-LGU nga idauluan ni Mrs. Zenaida S. Andrada, Municipal Agriculturist ti ili a Cabugao iti proyekto a panagmula ti hybrid a mais ket naikeddeng ti pangrugian a pagmulaan iti Sitio Balungabing, Barangay Turod-Patac, Cabugao, Ilocos Sur.
Aglawa iti 1,280 metro-kuadrado ti demo-farm ket iti guduana, 640 sq. meters ti pakaimulaan ti Pioneer Hybrid Yellow Corn a manamnama a pakaapitan ti 8-10 Tonelada kada ektaria a pagbasaran idinto ta iti sabali a guduana ket maimula ti kadawyan a klase ti mais ken gagangay a wagas ti panagmula ti mais ti mausar.
Daytoy a panagmula ti mais ket maisamira ti panagbasa (Farmers’ Field School) dagiti mangipatungpal a mannalon iti pakabuklan ti teknolohia kasta met nga adda pasetna nga IPM (Integrated Pest Management) ken maipakapet ti maadal iti tunggal addang a suroten. Ti kurikulum a maited ket naggapu iti Agricultural Training Institute (ATI) babaen iti panagiyadal da Mr. Nereo T. Daproza ken Mrs. Dionicia Seatriz, agpada a Municipal Technologist ti DA-LGU.
Iti kadagupan ti 45 a nagenrol, 35 ti nagtultuloy ken manamnama a makaturpos iti uppat a bulan (16 a lawas) a panagbasa. Lima nga oras ti maysa a sesion ti kada lawas.
Naikeddeng nga iti Abril 8, 2011 ti pannakaapitna.
Nangrugi met ti panagadal idi Disiembre 25, 2010 ken aggibus iti Abril 15, 2011 a pagturposan dagiti nagadal a mannalon.
Agtinnulong dagiti pannakabagi ti DA-Probinsial ken DA-ATI a mangmonitor ti nasao a demo-farm ket ibaklay met ti Gobierno Munisipal ti teknikal ken pinansial a kasapulan ti proyekto. # (Source, Anara-ar, Nov.-Dec. 2010)
Posted by Bayan ng Cabugao, Ilocos Sur at 1:57 PM 0 comments
Saturday, December 18, 2010
PANAGPIESTA TI BRGY. BACLIG, MAYOR EDIBOY KEN MA’AM JERLIE, NANGORONADA
Cabugao, Ilocos Sur (Disiembre 17, 2010) – Innem (6) nga aldaw a rinambakan ti Barangay Baclig ti panagpiestada manipud Disiembre 12-17, 2010. Naitampok kadagitoy nga aldaw dagiti aktibidadesda a kas iti basketball tournament, Miss Gay ( Dec. 15), Barangay Night (Dec. 16) ken SK Night (Dec.17).
Ti pannakakorona ti Mr. & Ms. Day Care 2010 ti naipangruna a paset ti panagrambak. Da Arjay Tapuro, Ari, ken Danielle Monicque Sevilla, Reyna dagiti napagasatan a nangrienda ti imatang ti tao kadayta a rabii.
Ni Mayor Ediboy ken ti kapisi ti pusona, Ma’am Jerlie Seguban-Cobangbang ti nangisaad ti korona da Arjay ken Reyna Danielle Monicque. Kimmablaaw ken dinayaw ni Mayor Ediboy ti natimpuyog, naragsak ken nabunga a panagpiesta ti barangay. Innayonna a napintas a pagulidanan daytoy a kinaurnos nga impakita dagiti Bacligeneans ti ili ti Cabugao.
Kagiddan itoy, pinagsapata ni Mayor Ediboy dagiti naisaad a Barangay Tanod, miembros ti Lupong Tagapamayapa, ken Baclig Senior Citizens ken Saranay Officers. Iti maudi nga aldaw ti piestada, naiwayat ti Feeding Program ken Operation Timbang kadagiti agtawen ti 6 nga agpababa nga ubbing.
Ti naballigi a panagrambakda ket indauluan ni Punong Barangay Ely S. Savella ket impeksa met ti Kapitan ti nalaus a panagyamanna kadagiti amin a timmaripnong iti panagpiestada. # (Source, Anara-ar Magazine, Nov. – Dec. 2010)
Posted by Bayan ng Cabugao, Ilocos Sur at 1:15 PM 0 comments
Thursday, December 16, 2010
IPM-Kasakalikasan joint programs with LGU launched
The Integrated Pest Management-Kasakalikasan, a program from the national government, recently established programs complementing with the Local Government Unit’s programs on agriculture.
Most noted program is the Farmer’s Field School on Corn Production held in Sitio Balungabing, Turod Patac which was launched last December 25, 2010. Thirty five farmer participants successfully completed the curriculum introduced by the Agricultural Training Institute primarily on Adragogy. It is the aim of this project to equip farmers from the said barangay with innovative technologies and know-how specifically on corn production.
Technology Demonstration projects are also in cooperation with IPM-Kasakalikasan like the Hybrid and Inbred Production of Rice established in Barangays Cuancabal, Pila and Pug-os in 2010 and in Barangays Namruangan and Bungro in 2011. Every demonstration site has five hectare clusters funded by the Department of Agriculture Regional Office while 10 one-hectare sites were funded by the LGU.
The IPM-Kasakalikasan program instills in the farmers the usage of organic pesticides although it affirms the utilization of chemicals only as a last resort.
Most noted program is the Farmer’s Field School on Corn Production held in Sitio Balungabing, Turod Patac which was launched last December 25, 2010. Thirty five farmer participants successfully completed the curriculum introduced by the Agricultural Training Institute primarily on Adragogy. It is the aim of this project to equip farmers from the said barangay with innovative technologies and know-how specifically on corn production.
Technology Demonstration projects are also in cooperation with IPM-Kasakalikasan like the Hybrid and Inbred Production of Rice established in Barangays Cuancabal, Pila and Pug-os in 2010 and in Barangays Namruangan and Bungro in 2011. Every demonstration site has five hectare clusters funded by the Department of Agriculture Regional Office while 10 one-hectare sites were funded by the LGU.
The IPM-Kasakalikasan program instills in the farmers the usage of organic pesticides although it affirms the utilization of chemicals only as a last resort.
Posted by Bayan ng Cabugao, Ilocos Sur at 3:17 PM 0 comments
Tuesday, December 14, 2010
ELEKSION TI ABC KEN SK PARA ITI 2010-2013, NAARAMID DITOY CABUGAO
Cabugao, Ilocos Sur – Iti nagsina a sesion ti Association of Barangay Captains (ABC) ken Sangguniang Kabataan Federation (SK) ket naaramid ti eleksion ti opisiales ti pederasionda.
Dagiti nabutosan nga agtakem para iti 2010-2013:
ABC: Presidente , Thaddeus Soller (Rizal); Bise Presidente, Edgardo Cobangbang, Sr. (Sabang); Auditor, Modesto Ronque (Aragan); ken walo (8) a Board of Directors: Danny Garcia, Dardarat; Mario Peralta, Nagsantaan; Virgilio Piros, Sagayaden; Inocencio Sadac, Turod; Charlie Siruno, Cacadiran; James Sera, Marga-ay; Edgardo Sonido, Turod-Patac; ken Valentin Tuyor, Jr., Bonifacio.
Iti sabali a bangir, naelektaran met dagiti opisiales ti pederasion ti SK ket dagiti sumaganad ti nabutosan: Presidente, Benazir Sarmiento, (Rizal); Bise Presidente, Arvin Jay Manauis (Bonifacio); Sekretario, Arjay Socias (Baclig); Tesorero, Princess Monique Feria (Turod); Auditor, Dyna Lae-Anne Sapon (Daclapan); Press Relation Officer, Jecchonias Alejandro (Sagayaden); Sgt. At Arms, Janvier Baclig (Salomague).
Da Brgy. Captain Thaddeus Soller ken SK Federation President Benazir Sarmiento ket makipasetda iti sesion kas kameng ti Sangguniang Bayan ti ili.
Naaramid ti panagsapata dagitoy nga opisiales agraman dagiti babaenda idi Disiembre 3 ken 7, 2010 babaen ti panamagsapata kadakuada ni Mayor Ediboy S. Cobangbang, Jr. # (Source, Anara-ar, Nov.-Dec. 2010)
Posted by Bayan ng Cabugao, Ilocos Sur at 1:01 PM 0 comments
Tuesday, December 7, 2010
MANGROVE PROJECT OF OISCA AT BRGY. DARDARAT, CABUGAO
Cabugao, Ilocos Sur (December 7, 2010) – The Overseas of International Service Cultural Academy or OISCA (a Japanese institution) established their linkage at Barangay Dardarat through then Brgy. Captain Alberto Solis in 1998 to put up a mangrove project at the shorelines of said barangay and neighboring Sabang and Salapasap.
These were materialized through the cooperation and efforts of barangay officials and residents as well. On December 5-6, 2010, the Japanese visited their mangrove project in Barangay Dardarat, Cabugao, Ilocos Sur. The Japanese Professors paid courtesy to Mayor Edgardo “Ediboy” S. Cobangbang, Jr. and informed the latter about their frequent visits to monitor and to add their mangrove plants in these barangays.
Mayor Ediboy warmly welcomed them. The Mayor has been also appreciated their endeavor because it is very vital in maintaining a balance marine environment in the area.
According to Brgy. Captain Danny Garcia of Barangay Dardarat, he supports the mangrove project. He commended also the assistance extended by the LGU-Cabugao and the OISCAN’s.
On the other hand, the Japanese institution also donated a Day Care Center building in the barangay as part of their cultural programs.
Finally, according to an Environmentalist the mangrove plant is found effective to regulate soil erosion and siltation, effective sea waves breaker, sanctuary of birds, rendezvous of marine animals and fish and other marine lifes’ shelter that contribute to a balance marine ecosystem. # (Other source, Anara-ar Nov.-Dec. 2010)
Posted by Bayan ng Cabugao, Ilocos Sur at 4:25 PM 0 comments
Monday, December 6, 2010
7,000 A BILANG TI BOY SCOUTS, NAKIPASET ITI BSP REGIONAL JAMBOREE
Cabugao, Ilocos Sur (Disiembre 6, 2010) - AGANAY a 7,000 a Boy Scouts, Senior Scouts ken Scout Masters manipud iti Rehion 1, 2, 3 ken Cordillera Administrative Region (CAR) ti dimmar-ay iti 4th Joint Ilocos Region and North Eastern Luzon Regional Jamboree manipud Disiembre 1-5, 2010. Naangay ti nasao nga scouting event iti Bgrys. Daclapan ken Namruangan, Cabugao, Ilocos Sur.
Dimmar-ay dagiti BSP Councils manipud iti Probinsia ti Abra, Batanes, Cagayan, Kalinga, Apayao, Isabela, Ifugao, Ilocos Norte-Laoag City, Ilocos Sur, La Union, Nueva Vizcaya, Mountain Province, Benguet, Quirino, Tuguegarao City, Eastern Pangasinan-Dagupan City, North Eastern Pangasinan-San Carlos City, Baguio City, Santiago City, Cauayan City ken ti guest council ti Nueva Ecija.
Da BSP Ilocos Sur Chairman ken Ilocos Sur Vice Governor Deogracias Victor “DV” Savellano ken Cabugao Mayor Edgardo “Ediboy” S. Cobangbang, Jr. ti nanglukat iti Regional Jamboree babaen ti panangingatoda iti official logo bayat ti opening program.
Iti panagsarita ni Hon. Jose Rizal C. Pangilinan, Secretary General iti Boy Scouts of the Philippines (BSP), kinunana a maysa daytoy a naisangsangayan a gapuanan ti BSP iti Ilocos Region ken North Eastern Luzon ta agbalin daytoy a nakallalagip ken nabunga a padas dagiti dimmar-ay.
“Masapul a makigayyemtayo kadagiti padatayo nga scouts ken agsursurotayo bayat ti jamboree. Babaen itoy, makapagtitinnulongtayo a mangpasayaat iti masakbayan” kinuna ni Pangilinan.
“Scouts Build Tomorrow Today” iti tema ti nadakamat nga aktibidad. # (Reposted, Tawidnews)
“Scouts Build Tomorrow Today” iti tema ti nadakamat nga aktibidad. # (Reposted, Tawidnews)
Posted by Bayan ng Cabugao, Ilocos Sur at 3:28 PM 0 comments
Friday, November 26, 2010
PROYEKTO NI CONG. RONALD V. SINGSON ITI CABUGAO, NAINAGURASIONAN
Cabugao, Ilocos Sur (Nobiembre 26, 2010) - Naluktan ken nainogararan ti tallo a kadisso a proyekto a naggapu iti Congressional Fund ni Congressman Ronald V. Singson kas iti Multipurpose Building ti Barangay Sisim a nakaigastuan ti P300,000.00, ti Drainage System ti Barangay Daclapan a napunduan ti P540,000.00 ken lima a Farm-to-market roads a masarakan iti Brgys. Salapasap, Daclapan, Arnap, Turod-Patac ken Sisim a napunduan ti sag-P 1 Milion babaen ti panangbendision ni Rev. Fr. Juan Joyful Taqueban iti panangimatang dagiti Barangay Officials ken mannalon kadagita a nadakamat a barangay.
Naaramid pay iti cutting of ribbon iti nadakamat nga inaugural blessings babaen ti panagtinnulong da Vigan City Vice Mayor Ryan Luis V. Singson, a nangirepresentar ken ni Congressman Ronald V. Singson , ken ni Mayor Edgardo “Ediboy” S. Cobangbang, Jr. Adda met iti nasao nga okasion da Ilocos Sur SK Federated President DJ Savellano ken ni Vice Mayor Danny Q. Gazmen.
Impeksa dagiti opisiales ti barangay ken mannalon ti panagyamanda iti naited a pagimbagan ti komunidadda. Naaramid ti pangngaldaw iti pagtaengan ni Brgy. Captain Ruben Siruno iti Barangay Sisim kalpasanna. # (Printed, Anara-ar Nov.-Dec. 2010)
Posted by Bayan ng Cabugao, Ilocos Sur at 2:10 PM 0 comments
Thursday, November 25, 2010
MAYOR EDIBOY, NAAWIS A NAGATENDAR TI ANIBERSARIO TI BALAY TARIPATO
Cabugao, Ilocos Sur (Nobiembre 25, 2010) – Naawis ni Mayor Ediboy S. Cobangbang, Jr. a nagatendar iti pannakaselebrar ti umuna nga anibersario ti Balay Taripato Annex iti ili idi Nobiembre 24, 2010.
Impeksa ni Mayor Ediboy ti panangbigbigna ti pateg ti kakastoy a programa ti Gobierno a pannakaipamaysa ti pakaseknan dagiti nataengan tapno maiparikna ti ayat ken dungngo a kaikarian da lolo ken lola a saan koma a mabaybay-an ti kasasaadda tapno mananamda pay ti sam-it ti biag.
Innayon ni Mayor Ediboy a maibilang dagiti senior citizen a kangrunaan a maasikaso ti pakaseknan ken pagsayaatanda manipud nagtugaw a mangidaulo iti ili. Ingunamgunamna ti pannakitinnulong met dagiti umili a makidanggay kadaytoy a naindaklan a gannuat para kadagiti kumapsuten a nataengan.
Nupay kasta, imbatad ni Provincial Social Welfare and Development Officer Ferdinand “Joy” R. Concepcion nga agtultuloy nga agawat ti Balay Taripato kadagiti nataengan nga awan ti pagtaenganna, mabaybay-an ken manamnama a mangasikaso kenkuana.
Maited ti kasapulan dagiti residente a nataengan nupay inamin ti PSDWO nga saan nga umdas ti bilang dagiti Caregiver ken Nurses nga agasikaso iti unos ti 24 nga oras. Nupay kasta, idawdawat met ti DSWD Officer kadagiti agas-asikaso iti Balay Taripato nga ipanda koma ti amin a kabaelanda nga agserbi kadagiti residente a nataengan.
Innayon pay ti PSWDO a sakbay a maiserrek ti nataengan iti Balay Taripato, maiyasideg pay nga umuna iti opisina ti Municipal Social Welfare Development Office tapno maamiris no kaikarianna ti maikkan ti pannakaasikaso babaen itoy a programa ti Gobierno Probinsial.
Iti agdama, adda duapulo a residente iti Balay Taripato nga as-asikasuen ti sangapulo ket dua (12) a caregivers ken nurses. # (Reprinted, Tawidnews 2010)
Posted by Bayan ng Cabugao, Ilocos Sur at 10:12 AM 0 comments
TARAY BARANG-AY ITI KASANGAY NI VICE GOV DV, NAKIPASET NI MAYOR EDIBOY
Cabugao, Ilocos Sur (Nobiembre 25, 2010) –Paset ti pannakaipromot ti Demonstration Farm ti Gobierno Probinsial ti Brgy. Labnig, San Juan, Ilocos Sur kas maysa nga eco-tourism, inorganisar ti Development of Vigorous Body Thru Sports (DVBS) ti Taray Barang-ay a mangpangayed ti selebrasion ti panagkasangay ni Vice Governor DV Savellano.
Mismo a nakiraman da Vice Gov. DV Savellano ken Mayor Ediboy S. Cobangbang, Jr. iti 12 kilometros a kawatiwat ti dinaliasatda a panangtarabayda kadagiti 189 a nagrehistro a marathoners a nakisalip. Naimbitaran dagiti empleado ti Municipal Hall ti Cabugao a nakipartisipar babaen iti panangidaulo ni Mayor Ediboy.
Nangrugi ti grupo dagiti nagtaray manipud iti Demo-Farm ti Barangay Labnig a nagturong iti poblasion ti ili a San Juan, Ilocos Sur sada nagrikus iti poblasion ti ili ti Cabugao ken nagtungpalda iti disso ti Demo-Farm. Makapnek dagiti naited a gunggona dagiti nangabak.
Ti Barang-ay ket agpapaay a demo-farm campus ti Ilocos Sur Community College, Vigan City a no sadino a ditoy ket nairubuat ti Ladderized Agriculture Course ken pagpatanoran kadagiti nangato ti pulina a dinguen ken nakalidad a mulmula a mangbagnos iti pannakaidur-as ti Agrikultura babaen iti programa ti Gobierno Probinsial nga idadauluan da Governor Luis “Chavit” Singson ken Vice Governor DV Savellano. # (Source, Anara-ar, Nov.-Dec. 2010)
Posted by Bayan ng Cabugao, Ilocos Sur at 9:04 AM 0 comments
Monday, November 15, 2010
BILANG TI 5,000 A MANNALON, NAIKKAN TI LIBRE NGA ABUNO
Cabugao, Ilocos Sur – Aganay a P2.5 milion ti pategna nga Ammonium Phosphate ti naited, saggaysa a sako ti tunggal mannalon babaen ti Municipal Share ti pundo ti RA 7171 idi Nobiembre 8, 2010 sadiay Cabugao Cultural and Sports Complex, Brgy. Rizal, Cabugao, Ilocos Sur.
Iti simple a seremonia, naited ti libre a ganagan iti 5,000 a bilang ti mannalon babaen ti panagibunong dagiti pannakabagi ti DA-LGU iti imatang ti Ama ti Probinsia, Gobernador Luis “Chavit” Singson a kaduana da Vice Governor Deogracias Victor Savellano ken Mayor Edgardo “Ediboy” S. Cobangbang, Jr.
Imbatad ni Mayor Ediboy a dagiti mannalon ti nakaigapuan ti pannakapaadda daytoy a pundo ti RA 7171 ket isuda ti umuna a mangsagrap ngem dagiti laeng hushusto nga agtaltalon ti makaawat kas ipasingked ti Farmers’ ID System a programa ti DA-LGU ken ti Gobierno Lokal a pannaka-masterlist dagiti mannalon. Ti Farmers’ ID nga ikutda ket ipakitada tapno mabenepisiaranda iti daytoy a proyekto ken iti amin a subsidies nga itden pay ti Gobierno Lokal ken dagiti maseknan nga Ahensia a tumultulong kadagiti mannalon.
Ita pay, innayon ni Mayor Ediboy a naaprobaranen babaen ti Sangguniang Bayan ti P7.5 milion a pundo para kadagiti mannalon itoy a Dry Season Crop 2010-2011 (Nobiembre-Mayo) tapno mayagpang ni mannalon ti kalidad ti produktona. Naituding daytoy a pundo a maaramat tunggal cropping season tapno saan a marigatan dagiti mannalon nga agbirok ti puonan ngem maipannuray ti umuna nga implementasionna ken kadagiti sumagsaganad a panagtatalon kadagiti rehistrado a gunglo dagiti mannalon.
Dinayaw ni Gov. Chavit Singson ti impamatmat ti LGU Cabugao a pannakaurnos ti mannalon ti ili ket mamati ti Gobernador nga agbanag a naballigi daytoy a gannuat gapu ta marikna dagiti mannalon ti pannakatulong ken pannakaipangrunada.
Binigbig met ni Vice Gov. DV Savellano daytoy a gannuat ti Gobierno Lokal ti Cabugao a pannakaipamaysa ti pakaseknan dagiti mannalon ket dinakamatna ti sangkamaysa a direksion a taluntonen ti Gobierno Lokal ken Gobierno Probinsial no proyekto a para iti umili ti mapagsasaritaan.# ( Insurat ni Joed Sajonia/Anara-ar)
Posted by Bayan ng Cabugao, Ilocos Sur at 9:04 AM 0 comments
Wednesday, October 27, 2010
ELEKSION TI BARANGAY TI OKTUBRE 25, 2010: NABALLIGI ITI ILI A CABUGAO
Cabugao, Ilocos Sur – Naisayangkat ti Nailian nga eleksion ti opisiales ti Barangay idi Oktubre 25, 2010 a no sadino a ditoy ket nagpartisiparan dagiti nagpaidasig a bumarangay ken dati nga opisiales ti 33 a barangays ti ili.
Nagturong dagiti botantes kadagiti naituding a polling places iti dayta nga aldaw. Naiyeskediul ti panagbutos manipud 7:00 a.m. ket nagpatingga iti 3:00 p.m. Tunggal pagbutosan ket tinarawidwidan ti Board of Election Inspectors a buklen ti public school teachers. Awan ti naireport a madi a napagteng kadagiti nagbutosan. Ti panagbilangan ti butos ket napasamak kalpasan ti panagserra ti panagbutos.
Dagiti nangabak: Alina-ay, Melanio Santella; Aragan, Modesto Ronque; Arnap, Teodoro Tabula; Baclig, Ely Savella; Bato, Santos Aquino; Bonifacio, Valentin Tuyor, Jr.; Bungro, Fermin Sarinas; Cacadiran, Alex Siruno; Cael-layan, Margie Zabala; Carusipan, Oscar Pula; Catucdaan, Dominador Seguritan; Cuancabal, Rogelio Siruno; Cuantacla, Charlie Siruno, ; Daclapan, Wilfredo Terrago; Dardarat, Danny Garcia; Lipit, Bernardo Salom; Maradodon, Geogie Benavidez; Marga-ay, James Sera; Nagsantaan, Mario Peralta; Nagsincaoan, Philip Bringas; Namruangan, Robertson Gorospe; Pila, Romeo Galamgam; Pug-os, Arnold Yangat; Quezon, Dodgie Santella; Reppa-ac, June Basquez; Rizal, Thaddeus Soller; Sabang, Edgardo Cobangbang, Sr.; Sagayaden, Virgilio Piros; Salapasap, Ronel Zamora; Salomague, Eligio Serrano; Sisim, Ruben Siruno; Turod, Inocencio Sadac; Turod-Patac, Edgardo Sonido. # (Source, Anara-ar, Sept.-Oct. 2010)
Posted by Bayan ng Cabugao, Ilocos Sur at 1:03 PM 0 comments
Thursday, September 23, 2010
TUBO TI MAINUM A DANUM, IMPAAY NI CONG. RONALD ITI BRGY. ARNAP
Cabugao, Ilocos Sur (Setiembre 23, 2010) – Pormal nga inyawat ni Mayor Ediboy S. Cobangbang, Jr. kadagiti bumarangay iti Barangay Arnap iti panangidaulo ni Barangay Captain Teodoro Tabula ti 1,800 metros ti kaatiddogna a High Density Polyetylene Tube (HDPE Tube), 30 rolls x 60 cm.
Indatag ni Mayor Ediboy ti resolusion ti Barangay Arnap ken ni Congressman Ronald V. Singson sadiay Hongkong idi Setiembre 5, 2010 ta kalikagum dagiti bumarangay ti pannakaadda ti water system-da manipud iti Cabugao Waterworks System.
Imbatad ni Waterwoks Superintendent Nestor Somera a babaen ti pannakausar ti tubo a hose, natalged daytoy ta narigat a kapten ti lati ken lumot iti pagdaliasatan ti mainum a danum.
Imbaga ni Mayor Ediboy nga adda matudingan a dua nga empleado ti Cabugao Waterworks System a mangisuro iti pannakaikabit ken pannakainstolar dagitoy a tubo iti Barangay Arnap.
Impeksa ni Kapitan Tabula ti dakkel unay a panagyamanna ken ni Diputado Ronald ken kasta met ken ni Mayor Ediboy ta napatgan daras daytoy a kalikagumda. Innayon ti Kapitan a salwadanda ti naited kadakuada a pagimbagan ken mangnamnamada latta ti sumarsaruno pay a pagsayaatan nga itden ti Gobierno iti barangayda. # (Printed, Anara-ar Sept.-Oct. 2010)
Posted by Bayan ng Cabugao, Ilocos Sur at 3:07 PM 0 comments
COMPREHENSIVE LAND USE PLAN, MAPABARO KUNA NI MAYOR EDIBOY
Cabugao, Ilocos Sur – Naangay ti Orientation Meeting ti amin nga opisiales ti Gobierno Munisipal pakairamanan ti kapitanes ti 33 a barangays ti ili kasta met iti pannakabagi ti Non-Government Organizations (NGO’s) ken taga-Media.
Kalikaguman ni Mayor Ediboy S. Cobangbang, Jr. ti pannaka-update ti CLUP babaen ti opisina ti Municipal Planning and Development Coordinator.
Imbaga ni Mr. Florante Jara, MPDO Coordinator, a dandanin agleppas ti 10-year long range plan ti CLUP (nangrugi idi 2001) ket kunana a kasapulanen a ma-update.
Imbinsabinsa ni Mrs. Teresita V. Galacgac, Regional Director, Housing and Land Use Regulatory Board-National Capital Region, iti panagsaritana iti nasao nga orientation meeting ti pateg ti zoning ordinance, sectoral studies, 12-Step process ti CLUP Preparation ken Action Plan ti CLUP Formulation and Updating. # (Source, Anara-ar Magazine, Sept. 22, 2010)
Posted by Bayan ng Cabugao, Ilocos Sur at 9:17 AM 0 comments
Sunday, September 12, 2010
MEDICAL MISSION NI BOKAL JERRY, NAISAGUT ITI ILI TI CABUGAO
Cabugao, Ilocos Sur – Pannakamantener ti salun-at ti maysa a prayoridad ti Gobierno Lokal iti panangidaulo ni Mayor Ediboy S. Cobangbang, Jr. ta mamati a maysa daytoy kadagiti kangrunaan a ramen iti panagdur-as ti ili ken kagimongan.
Ginundawayan dagiti umili ti Cabugao ti nagpartisipar iti naaramid a panagagas babaen iti pannakaipatulod ti medical mission ditoy ili a Cabugao idi Setiembre 11, 2010 nga inorganisar ni Ilocos Sur Board Member Jeremias C. Singson a buklen dagiti espesialista a dodoktor iti general medicine, pediatrics, ken optometry. Libre ti konsultasion ken naited nga agas ken anteohos ket iwayatda pay ti minor operation kas iti panagkugit ken excision.
Ti nasao a health care mission ket inesponsoran ti agduduma nga organisasion; Ti JCA Foundation, Lungsod Kabataan Nurses ti Manila. Indonar ni Gov. Luis “Chavit” Singson dagiti naited a reading glasses.
Nakitinnulong dagiti health personnel iti DOH-RHU nga idauluan ni Dr. Rudy M. Singson, Municipal Health Officer kasta met dagiti Sangguniang Bayan Members nga idauluan ni Vice Mayor Danny Q. Gazmen.
Mismo a nagatendar ni Senior Board Member Jeremias”Jerry” C. Singson iti nasao nga aktibidad a nangtarabay kadagiti nagmision. # (Insurat ni Joed Sajonia)
Posted by Bayan ng Cabugao, Ilocos Sur at 9:22 AM 0 comments
FARMERS’ ID SYSTEM, UMUNA A GANNUAT PARA KADAGITI MANNALON
Cabugao, Ilocos Sur – Apaman a nagtugaw nga Alkalde ti ili a Cabugao, Ilocos Sur ni Mayor Ediboy S. Cobangbang, Jr., pinailunsadna ti kaadda ti naan-anay a rekord dagiti mannalon nga agnanaed iti 33 a barangays tapno masinunuo a talaga ti bilang dagiti agtaltalon a kasapulan met ti opisinana para iti panagplano ken pannakayimplimentar dagiti programa ken proyekto ti Gobierno Munisipal ti ili.
Babaen kadaytoy a gannuat, binilin ni Mayor Ediboy ni Mrs. Zenaida S. Andrada, Municipal Agriculturist iti pannakaipinal ti listaan dagiti mannalon iti 33 a barangays babaen kadagiti Municipal Technologists a mapmapan kadagiti barangay a nakaidestinuanda.
Buklen dagiti mannalon dagiti organisasion nga adda iti las-ud ti 33 a barangays iti ili kasta met dagiti gunglo nga adda iti Communal Irrigation System (CIS) iti National Irrigation Administration (NIA).
Iti agdama, umaboten ti 4,108 ti bilang ti mannalon a nakarehistro iti opisina ti Municipal Agriculture Office (MAO) ken agtultuloy ti pannakalista dagiti saan pay a nairaman a mannalon, segun ken ni Mr. Robert Savella, Municipal Technologist ti DA-LGU Cabugao. # (Insurat ni Joed Sajonia)
Posted by Bayan ng Cabugao, Ilocos Sur at 9:14 AM 0 comments
Thursday, September 9, 2010
OPISIALES TI GOBIERNO MUNISIPAL TI CABUGAO, NAGSEMINAR TI 3 NGA ALDAW
NAISAYANGKAT ti panagsanay dagiti opisiales ti Gobierno Munisipal babaen ti panangidaulo ni Mayor Edgardo “Ediboy” S. Cobangbang, Jr., a buklen ti pannakabagi ti Sangguniang Bayan, municipal department heads, PNP Station Commander, BFP Fire Marshall, DepEd Supervisor, Principal ti uppat a pagadalan-sekundaria, ken pannakabagi ti NGO’s a pakairamanan ti 4-H Club idi Setiembre 6-8, 2010 sadiay Ilocos Norte Hotel and Convention Center, Laoag City.
Panggep daytoy a panagsanay nga insayangkat ti Department of Interior and Local Government (DILG) a pasingdaten ti panagtinnulong ti Ehekutibo ken Lehislatibo a sanga ken benneg ti Gobierno Lokal tapno maiyintek dagiti prayoridad a mataming a plano ken programa ken pannakaipatungpalda kadagiti umili.
Iti maikadua nga aldaw ti seminar, Setiembre 7, nangted ti mensahe ni Mayor Ediboy ket impasagepsepna ti napateg a panagkakammayet dagiti opisina a mangbukel ti idauluanna. Innayon ti Mayor, nupay aggidiat ti kinatao dagiti opisiales ngem kasapulan a nakaysa ti pannakaiturong ti gobierno a buyogan ti maikanatad a panagserbi tapno maitag-ay ti interes dagiti umili.
Nagpaay a resource speakers dagiti Municipal Local Government Operations Officers ti DILG: Mrs. Vicky Ramos ti Candon City, Mr. Randy de La Rosa ti Sta. Maria ken Mrs. Constancia Quinola ti Cabugao.
Iti seminar, nataming dagiti pakaseknan ti pannakausar ti pundo, pannakaipatungpal ti investment plan, dagiti maitutop ken maiprayoridad a plano ken programa ti opisina ken sektor kalpasan iti pannakaarisit dagiti isyu ken pakaseknan, evaluation and monitoring.
Iti maudi nga aldaw ti seminar, Setiembre 8, naaramid ti workshop ket tunggal nagpartisipar ket nangaramid ti commitment-na para iti pannakaidur-as ti Munisipalidad a maisubmiter iti Opisina ti Mayor. # (Source, Anara-ar Magazine, Sept-Oct. 2010)
Posted by Bayan ng Cabugao, Ilocos Sur at 9:10 AM 0 comments
Tuesday, September 7, 2010
PANAGIDONAR TI KUARTA ITI RHU, PINAISARDENG NI MAYOR EDIBOY
Cabugao, Ilocos Sur – Pinaisardeng ni Mayor Ediboy S. Cobangbang, Jr. ti pannakaadda ti donation box iti pasdek ti Rural Health Unit ti ili a Cabugao, Ilocos Sur gapu ta kaaduan iti mapan agpaagas ket marigrigat ket saan a maibagay a maobligar pay dagiti pasiente a mangted aglalo no nakapulpulos la ngaruden. Segun iti Mayor, dina kayat a gapu daytoy a banag ti pagtukiadan dagiti maseknan nga umili ti panagpakitada ditoy balay ti pagagasan ti ili.
Paset ti programa ni Mayor Ediboy ti naan-anay a pannakatagiben ti salun-at dagiti umili ket nagkiddaw ti ad-adu pay nga agas kadagiti civic-minded citizens ti pannakaidonar ti agas tapno adda masagsagana a maited kadagiti agkasapulan a pasiente iti RHU. # (Reposted, Tawidnews, September 5, 2010)
Posted by Bayan ng Cabugao, Ilocos Sur at 8:50 AM 0 comments
Wednesday, September 1, 2010
CHIEF GIRL SCOUT MEDAL SCHEME, SUPORTARAN NI MAYOR EDIBOY
Cabugao, Ilocos Sur – Kandidata ni Miss Naczarina Castillo Nerona, 3rd year High School ti Cabugao National High School, Turod, Cabugao, Ilocos Sur a Chief Girl Scout Medal Scheme ket nairubuat ken napatalgedan idi Agosto 30, 2010 sadiay Namruangan Barangay Hall, Cabugao, Ilocos Sur.
Indauluan ni Mayor Ediboy S. Cobangbang, Jr. dagiti nagatendar iti launching program a kaduana da SB Members Vicky S. Serna ken Dr. Carlito S. Pano, Mrs. Zenita Mosico, Ilocos Sur Girl Scout Coordinator, Mrs. Felipa B. Asuncion, CNHS Principal ken dagiti Girl Scout Troop Leaders, Rosario Taberna, Maricel Ballete, ken Rocilyn Sabaten, Brgy. Captain Raymond Sapla ken 20 a Day Care Pupils a recipients ti Supplemental Feeding Program.
Kas Girl Scout Leader, pinili ni Miss Nerona ti community service a kas ipangrunana babaen ti pannakaaramid ti feeding program ti 20 a Day Care pupils ti Barangay Namruangan a nayeskediul iti tunggal aldaw ti Domingo ken agpatingga iti Abril 2011.
Imbatad met da Mayor Ediboy, SBM Vicky Serna ken Dr. Pano iti suportada iti aramiden ni Girl Scout Nerona ket binigbigda a naindaklan daytoy a pagrebbengan ken makatulong ken mayataday unay iti programa ti Gobierno Munisipal iti pannakalapped ti problema ti malnutrision.
Ni Chief Girl Scout Nerona ket anak da Police Chief Inspector William Nerona ti ili a Cabugao ken ni dati a Nancy Castillo.# (Source, Anara-ar Magazine, Sept.-Oct. 2010)
Posted by Bayan ng Cabugao, Ilocos Sur at 10:19 AM 0 comments
Saturday, August 28, 2010
MUNICIPAL DEVELOPMENT COUNCIL (MDC) MEETING, UMUNA BABAEN TI BARO NGA ADMINISTRASION
Cabugao, Ilocos Sur – Naaramid ti panagmiting ti Municipal Development Council (MDC) idi Agosto 27, 2010 a no sadino a nagatendar ditoy dagiti Kapitanes ti 33 a barangays ti ili ti Cabugao, pangulo dagiti departamento ken opisina ti LGU babaen ti panangmobilisar ni Mr. Florante Jara, Municipal Planning Development Coordinator kasta met dagiti Presidente ti nadumaduma nga NGO’s.
Umuna a natratar ti Annual Investment Plan ket ditoy a nataming dagiti kangrunaan a plano ken programa a kasapulan ken pakabenepisiaran dagiti umili.
Iti panglukat a mensahe ni Mayor Edgardo “Ediboy” S. Cobangbang, Jr., kalikagumanna a mamindua nga agmiting ti Konseho iti makatawen ken pinalagipanna dagiti Kapitanes ti panagisubmiterda kadagiti resolusionda tapno mairamanda iti programa babaen ti pundo ti RA 7171 iti Annual Investment Plan.
Dagiti natratar ket dagiti proyekto a mapunduan iti Congressional Fund ni Diputado Ronald V. Singson ti Umuna a Distrito, Probinsia ti Ilocos Sur kas iti sumaganad: Concreting ti Farm-to-market road, Barangay Sisim, Repair ti Multipurpose Hall, Barangay Sisim, Construction ti Drainage iti Barangay Daclapan, Concreting ti Farm-to-market road ti Brgy. Turod-Patac, Concreting ti Farm-to-market road, Barangay Salapasap.
Dagiti proyekto nga idarirag ni Mayor Ediboy a maaramid:
Pannakapasayaat ti disso a pakaaramnidan ti Regional Jamboree, pannakaaramid ti Day Care Center ti amin a barangay, pannakapasayaat ti dalan ti Sabang-Daclapan Road, pannakaitag-ay ti industria ti turismo a pamataudan ti pagkakitaan ken pagsapulan, pannakapasayaat ti slaughterhouse,
pannakaipasdek ti Dayo, Tree Nursery, Fish Nursery ken “Sinanglawan Idiay Karayan” nga asideg ti pag-Dadayoan.
Re-validation ti P53 Milion a naiparuar a pundo ti 1st Quarter 2010 manipud iti RA 7171 ken mangbukel ni Mayor Ediboy iti Project Monitoring Committee (PMC) a mangtaming kadaytoy kasta met a kiniddawna iti Commission on Audit (COA) a mangtaming ti maysa a P29 Milion a “suspension” ti pundo ken ag-audit ken ag-inspeksion kadagiti proyekto a naaramiden a kadwana ti PMC., Re-alignment ti P900,000 a para koma iti Namruangan-Salapasap Hanging Bridge iti proyekto a kasapulan iti dua a barangay maibasar iti bingayda, Stone Masonry iti Nagkamaligan Road, Barangay Namruangan, Construction ti Farm-to market road ti Barangay Salapasap, re-enlistment ti Philhealth Beneficiaries ket impasingked ni Mayor Ediboy nga agbirok ti pundo para itoy ken imbalakadna ti maysa a tripartite program (Philhealth-Local Government, Member) iti nalawlawa a sakupenna ken nalaklaka a mabayadan, naregget a tax-mapping ken pannakaammo ti eksakto a masakupan ti tunggal barangay, pannakaipatungpal ti Farmers’ ID System dagiti mannalon nga agsagrap ti subsidies, baro a lay-out ken re-location ti nadumaduma nga opisina ti LGU offices, manipud 2nd floor ti Municipal Building, mayakar ti Opisina ti Mayor iti dati a Municipal Library iti baba, LGU offices iti 1st floor (air conditioned), pagopisinaan ti Gobierno Nasional iti 1st floor, pannakagatang ti baro a maisukat kadagiti daan a ramit.# ( Source, Anaraa-ar, Sept.-Oct. 2010)
Posted by Bayan ng Cabugao, Ilocos Sur at 1:11 PM 0 comments
Wednesday, August 25, 2010
MAYOR EDIBOY, NABUTOSAN A BISE PRESIDENTE TI LIGA TI MAYORES TI ILOCOS SUR
Cabugao, Ilocos Sur – Iti naangay nga eleksion dagiti opisiales ti League of Municipalities of the Philippines, Ilocos Sur Chapter idi Agosto 2010, nabutosan ni Mayor Edgardo “Ediboy” S. Cobangbang, Jr. ti ili a Cabugao a Vice President (1st District). Dagiti kakaduana a napili a mangrienda ti Liga ken kamkameng a Mayores ket dagiti sumaganad:
LEAGUE OF MUNICIPALITIES OF THE PHILIPPINES OFFICERS, ILOCOS SUR CHAPTER
President - HON. GERMELINA S. GOULART(Caoayan)
Exec. Vice President - HON. ZURIEL S. ZARAGOZA (Narvacan)
Vice President (1st District) - HON. EDGARDO S. COBANGBANG, JR. (Cabugao)
Vice President (2st District) - HON. ESTRELLA F. HERNAEZ (Sta.Lucia)
Vice President (Upland) - HON. LEONOFRE G. GIRONELLA (Salcedo)
Secretary - HON. TERESITA C. VALLE (Sta. Cruz)
Treasurer - HON. NANCY D. TABANDA (San Vicente)
P.R.O. - HON. EDGAR C. FLORENDO (Sta. Maria)
BOARD OF DIRECTORS
HON. CARLOS R. ASUNCION (Sta. Catalina)
HON. CHESTER A. ELAYDO (San Esteban)
HON. BENJAMIN N. MAGGAY (Cervantes)
HON. SAMUEL C. PARILLA (Bantay)
HON. JESSIE B. BALINGSAT (Galimuyod)
HON. BERNARD. D. SARMIENTO (San Juan)
HON. TIMOTEO M. CABRERA (Nagbukel)
HON. FERNANDO C. QUITON (Sugpon)
OTHER MEMBERS
HON. MAR RUEL P. SUMABAT (Alilem)
HON. SEVERINO P. GALANGA (Banayoyo)
HON. RIOLITO R. BALBALAN (Burgos)
HON. LUZ C.VILLALOBOS (G. del Pilar)
HON. CONSTANTE G. SEGUNDO (Lidlidda)
HON. JESUS JEREMY P. BUENO III (Santa)
HON. MICHAEL S. MIRANDA (Santiago)
HON. AMADO T. TADENA (Sto. Domingo)
HON. ARIES D. GAERLAN (Sigay)
HON. MARLON B. INES (Sinait)
Posted by Bayan ng Cabugao, Ilocos Sur at 1:07 PM 0 comments
Saturday, August 21, 2010
ECOLOGY CENTER, SOLID WASTE MANAGEMENT, MAPASAYAAT
Cabugao, Ilocos Sur – Inangay ti Municipal Planning and Development Office (MPDO) ti miting maipapan iti Open Solid Waste Management sadiay Municipal Conference Hall a nagatendaran dagiti pannakabagi ti barangay ken eskuela a nakairamanan dagiti agkolkolekta ti basura idi Agosto 19, 2010.
Kangrunaan a natratar ket dagiti timmaud a problema iti ugali dagiti umili pakaseknan daytoy nga aktibidad, pannakaikabassit ti rugit (waste reduction) ken panagkolekta ti basura (garbage collection).
Tinarawidwidan da MPDO Coordinator Florante Jara, Solid Waste Management Officer Edgar S. Balangatan ken dati nga SB Member Thaddeus U. Soller ti nasao a miting.
Napagkaykaysaan kalpasan ti miting a maestriktuan ti pannakaipatungpal ti panamaglalasin (segregation) kadagiti basura ket kasapulan nga adda met garbage pit ti tunggal pagtaengan ken Material Recovery Facility wenno MRF ti pageskuelaan.
Imbaga ni MPDC Jara a kasapulan ti pannakapasayaat ti Municipal MRF iti Sitio Baliw, Barangay Quezon ket kuna met ni SBM Soller a ti nadakamat nga MRF ket maysa nga open dumpsite a kasapulanen a mapasayaat.
Insingasing pay ni MPDC Jara nga agaramid ti opisinana iti pagbasaan (fliers) a mangimpormar kadagiti umili nangruna iti barbarangay maipapan iti umisu a panangmanehar ti basura ken panamaglalasin kadagitoy iti “di nabubulok” ken “nabubulok” a kasasaad dagiti rugit a makolekta kadagiti pagtaengan ken kalsada.
Kabulbulon ti umad-adu a pagkasapulan ti umili iti mainaynayon met a basura a maurnong ken maidalimanek iti inaldaw tapno agtalinaed ti kinadalus ti arubayan ken aglikmut a paset ti pannakatagiben ti sanitasion ti aglikmut.
Daytoy a pakaseknan ket itultuloy a pasayaaten ti baro nga administrasion babaen ti programa ti panagdaldalus iti panangidaulo ni Mayor Edgardo “Ediboy” S. Cobangbang, Jr. ken dagiti maseknan nga opisina iti Gobierno Munisipal. # (Source, Anara-ar, P-9, Agosto 2010)
Posted by Bayan ng Cabugao, Ilocos Sur at 2:35 PM 0 comments
Subscribe to: Posts (Atom)


c: text/html

text:
Karkarakter a tradisional nga Insik
Ti karkarakter a tradisional nga Insik (tradisional nga Insik: 正體字/繁體字; napalaka nga Insik: 正体字/繁体字; Pinyin: Zhèngtǐzì/Fántĭzì) ket ti karkarakter ti Insik iti ania man nga agsmang ti karakter a saan nga aglaon ti baro a napartuat a karkarakter wenno dagiti pangisukat a karakter a naaramid kalpasan idi 1946. Kaaduan kadagitoy ket dagiti kadawyan a karkarakter dagiti agasmang ti naiyalagad a karakter Pagalagadan a Porma ti Nailian a Karkarakterti Taiwan, ti Hong Kong ken Macau wenno iti Diksionario Kangxi. Dagiti moderno a sukog ti karkarakter a tradisional nga Insik ket immuna a nagparang iti iruruar ti sinuratan a kleriko idi las-ud ti Han a Dinastia, ken sumurok kumarang a natalinaayen manipud idi maika-5 a siglo (idi las-ud ti Dagiti Dinastia ti Akin-abagatan ken Akin-abagatan.)

robotstxt: allowed

filter: keep


text:
BANTAY, Ilocos Sur – Kas naipaspasakbay idi napan a bulan, awan manen ti koriente iti sibubukel nga umuna a distrito ti probinsia iti sangapulo ket lima nga oras itay Marso 14.
Nagpukaw ti koriente iti intero a first district manipud iti alas 5 ti bigat agingga iti alas 8 ti rabii itay Sabado maituloy ti panakasimpa ti nasao a substation a masarakan ditoy nga ili.
Ti substation ditoy ti pagtaudan ti suplay ti koriente para iti intero nga umuna a distrito ti probinsia.
Iti impatulod ti NGCP a waragawag kadagiti radio stations, naiwayat ti 15-oras a panagawan ti koriente tapno dalusanda ti transformer oil, agsukatda iti correctors ken dadduma pay iti nasao a substation.
Daytoy ti maikadua a gundaway nga agpukaw ti koriente iti intero nga umuna a distrito iti nasursurok ngem agmalem.
Idi Pebrero 7, nagawan ti koriente iti 17 nga oras tapno agtarimaan dagiti inhiniero ti NGCP iti nasao a substation.
Sakbayna, iti immuna a waragawagna, kinuna ti NGCP nga awan ti koriente iti intero nga umuna a distrito manipud Enero 31 agingga iti Pebrero 3 tapno matarimaan ti natakuatanda a dadael ti nasao a substation.
Kas panangipalawag ni Benigno Ramos, department manager ti NGCP, adda naduktalanda a loose connection a mangpapudot iti uneg ti nasao a substation a mangparnuay kadagiti gases a mangdadael iti insulation ken panagleak iti lana a no saan a matarimaan, posible a pakaigapuan iti dakdakkel a damag ken mabaybayag a pannakatarimaanna.
“Posible pay a bumtak ti substation,” imballaag ni Ramos.
Ngem naikabassit ti oras a panagtarimaan dagiti inhiniero gapu iti panangiyebkas ni Diputado Ronald Singson iti isusupiatna iti uppat nga aldaw a kaawan ti koriente agsipud ta kinunana a maapektaran unay dagiti negosiante ken dagiti households.
Kinuna pay ni Singson a kasapulanen a maaddaan iti back-up transformer ti nasao a substation tapno saan a mapasaran dagiti agindeg iti umuna a distrito ti mabayag a power interruption no agdadael daytoy.
Kinuna ti mangibagi iti umuna a distrito ti probinsia a lakayen ti transformer ti substation a mangsuplay iti intero nga umuna a distrito ti probinsia ket kasapulanen nga addan madadaan nga isukat no agdadael.
Kinuna ni Ramos nga idi pay la napan a tawen a nagkiddawda iti back-up transformer iti opisinada iti Manila ngem awan pay ti aksion dagiti nangangato a turayenda.#


text:
Saint Bernard, Abagatan a Leyte
Ti Saint Bernard ket maysa a maikapat a klase nga ili iti probinsia ti Abagatan a Leyte iti Filipinas.
Dagiti baranggay[urnosen | urnosen ti taudan]
Ti Saint Bernard ket nabingbingay a politikal iti 30 a barbaranggay.[2]
- Atuyan
- Ayahag
- Bantawon
- Bolodbolod
- Nueva Esperanza (Cabac-an)
- Cabagawan
- Carnaga
- Catmon
- Guinsaugon
- Himatagon (Pob.)
- Himbangan
- Himos-onan
- Hindag-an
- Kauswagan
- Libas
- Lipanto
- Magatas
- Magbagacay
- Mahayag
- Mahayahay
- Malibago
- Malinao
- Panian
- San Isidro
- Santa Cruz
- Sug-angon
- Tabon-tabon
- Tambis I
- Tambis II
- Hinabian
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Abagatan a Leyte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 25 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Abagatan a Leyte". Datos ti Populasion ti Ili. Dibision ti Panagsukisok ti LWUA. Naala idi 15 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Komentario ni Eden A. Alviar
(Umuna iti dua a paset)
MAYSA manen a mantia iti imahe ti Pilipinas iti mata ti lubong ti panangpatay dagiti terorista ti Abu Sayyaf Group ken ni Jurgen Kantner, maysa a German national nga agtawen iti 71 ken sigud a hostage dagiti bandido iti kutada sadiay kabamban-tayan iti Jolo, Sulu..
Impungsay dagiti terorista ti ulo ni Kantner kalpasan ti intudingda a deadline idi Pebrero 26, 2017 ket saan a naited ti P30 million ransom a kiniddawda. Ni Kantner ket kinidnap dagiti bandido idi Nobiembre kabayatan ti panaglayagda iti yate ken ti asawana a ni Sabine Merz iti kabaybayan ti Sulu iti asideg ti isla ti Jolo, ken ti asawana a ni Sabine Merz. Napapatay ni Merz iti yate. Innala met dagiti bandido ni Jurgens iti kutada, ket impasakada, ngem awan ti naurayda a ransom.
Immuna a nagwaras iti social media ti video ken apila ni Kantner idi sibibiag pay maipanggep ti plano dagiti ASG a mangpapatay kenkuana no saan a maited ti kidkiddawenda a ransom iti naituding a deadline. Kalpasan ti deadline, nagwaras manen iti social media ti panangputol dagiti terorista iti ulo ni Kantner. Ngem saan a dagus a kinompirma ti Armed Forces of the Philippines ti nakaam-ames a krimen.
Iti press conference sadiay Malacañang idi Pebrero 28, 2017, impresentar ni Presi-dente Rodrigo Duterte ti nawayawayaan a ni Rexon Rumoc, walo ti tawenna nga ubing a Pilipino a kinidnap dagiti Abu Sayyaf a kaduana dagiti nagannak kenkuana. Nawayawayaan met dagiti nagannak kenkuana gapu iti mapapati a panagbayadda iti ransom. Iti dayta a pasken, dimmawat ni Duterte iti dispensar ti gobierno ken kadagiti umili iti Germany iti pannakapapatay ni Kantner. Inaklon ni Duterte nga adda pay laeng 26 a hostage dagiti Abu Sayyaf pakaibilangan dagiti sumagmamano a Pilipino. Impakaammona ti agtultuloy a kampania ti Armed Forces of the Philippines a mangparmek iti ASG.
Panawen pay laeng ti kampania idi impaspasindayag ni Duterte ti panangpaksiatna ti kriminalidad iti pagilian iti las-ud ti 3 – 6 a bulan. Maika-walon a bulan ti napalabas manipud idi nangrugi daytoy nga adminis-trasion ngem agtaltalinaed ti peggad ken pangta dagiti terorista -nangruti ASG.
Nadagsen a parikut ti terorismo iti Pilipinas nang-runa ti ASG a maysa nga Islamic Extremist Jihadist group a nakialyansaan ti inter-nasional ken mapagbutbut-ngan a terorista a grupo nga Islamic State of Iraq and Syria wenno ISIS. Itay Enero 2017, kinom-pirma ni Defense Secretary Delfin Lorenzana a nagsapatan iti ISIS ni Isnilon Hapilon, lider ti ASG.
Impakaammo pay ni Lorenzana a pimmanaw ni Hapilon iti kutada sadiay Basilan ket napanen nakikap-pon iti terorista a Maute Group sadiay Butig, Lanao del Norte tapno adda pagkutaan ti ISIS. Kadagiti napalabas a bulan, insayangkat ti AFP ti opensiba kadagiti terorista sadiay Butig a nakaapektaran dagiti nagadu a sibilian.
Ti parikut ti terorismo kadagiti ASG ken Maute Group ket paset laeng ti nadagsen a problema sadiay Mindanao a nakaibuisanen dagiti rinibu a biag ken nakadadaelanen ti binillion ti balorna a sanikua ken invest-ment a mangpadur-as koma ti nakarigrigat a kasasaad dagiti naapektaran a probin-sia. Malaksid kadagi-toy a grupo, pangta met latta dagiti rebelde ti Moro National Liberation Front, Moro Islamic Liberation Front, ken Bangsamoro Islamic Free-dom Fighters nga agtartari-gagay a makagun-od ti autonomia wenno panag-waywayas.
Agtultuloy dagiti opensiba dagiti tropa ti gobierno kontra kadagiti Abu Sayyaf, ngem kurang ti konsentrasion ti administrasion tapno ma-paksiat koman dagiti tero-rista. Agparparang nga ipang-pangruna ti administrasion ti kampania kontra illegal a droga iti intero a pagilian.
Nadagsen a parikut ti illegal a droga, ngem nasken a mabalanse koma ti atension ti administrasion ken am-muenna no ania kadakuada ti nasken a maikkan iti prioridad.
(Adda tuloyna)


text:
Prepektura ti Okinawa
Ti Prepektura ti Okinawa (沖縄県 Hapón: Okinawa-ken, Okinawa: Uchinaa-ken) ket maysa kadagiti akin-amianan unay a prepektura ti Hapón.[1] Buklen daytoy kadagiti ginasut nga Is-isla ti Ryukyu iti maysa a kawar iti 1,000 kilometro (620 mi) a kaatiddog, a maigay-at iti abagatan a laud manipud ti Kyūshū (ti akin abagatan unay kadagiti uppat a kangrunaan nga is-isla iti Hapón) aginggana idiay Taiwan. Ti Naha a kapitolio ti Okinawa, ket mabirukan idiay akin-abagatan a paset iti Isla ti Okinawa.[2] Ti naisuppiatan nga Is-isla ti Senkaku (Mandarin: Is-isla ti Diaoyu) ket naiturayan a kas paset iti Prepektura ti Okinawa.
Dagiti nagibasaran[urnosen | urnosen ti taudan]
- ^ Nussbaum, Louis-Frédéric. (2005). "Okinawa-ken" iti Ensiklopedia ti Hapón , p. 746-747 iti Liblibro ti Google.
- ^ Nussbaum, "Naha" iti p. 686 iti Liblibro ti Google.


text:
Allintok ni Anib
Putotnaka itan ti panawen, sika a bunga dagiti kas-ang.
Kas idi punganay, karawaem dagiti allintok iti balitang.
Maysa-dua, agduadua nga addang, isemam ti tangatang,
Sika nga inanak dagiti derepdep nga agkatangkatang.
Ala ngarud, barok, sikanto kadi ti mangilaklam-am,
Agbalin a diputadomi iti riniwriw itan a dangadang.
Birokemto kadi dagiti tugot dagiti adu nga ammam,
Dakami a makipagputar iti daradara a kaipapanan.
Ala ngarud, barok, sikanto lattan ti mangiramraman,
Mangikasa iti pistola kadagiti naidaniw a pagbabakalan,
Mangitagbat iti kampilan iti gibus dagiti pakasaritaan,
Mangitangguap iti basi ti balligi iti paulo ti dalidallang.
Sikanto latta ngarud, barok, ti markado a gerero iti walang,
Daytay man mannakibalubal a mangbirbirok iti kaipapanan,
Makisinnanggol kadagiti mannibrong a rabii ken kaibaan,
Makikontrata iti maiparipirip a balikas iti naladaw a sardam.
Yagawam ngarud ti agallintok, yagawan ti umaddang,
Sika nga anak dagiti adu nga innam a mawayawayaan,
Sika a saksi ti adu unay a paidam ti agtalimudaw a dulang,
Sika a karab-as dagiti rikna a mangikamakam iti leddaang.
Agallintokka iti bannawag, agallintokka iti puseg ti awan,
Sika a bannuarmi, mangisawang iti pannakaiwanwan,
Sika a tagibimi, mangirakurak iti pinal a pannakaisalakan.
Sika a kukua ti ili, kontra-signos ti pannakaiyaw-awan.


text:
NARVACAN, Ilocos Sur – Saggaysa a paltog ken balbala ti nakumpiska dagiti polis iti insayangkatda a panagsukisok iti dua a balay iti Barangay Orence ditoy nga ili idi malem ti Nobiembre 28.
Nakakumpiska dagiti nagsukisok iti balay ni Homer Clarin y Cambe iti maysa nga Armscor Cal. 45 pistol nga addaan Serial no. 1012155 ken 7 a bala para iti cal. 45; idinto a maysa a Colt Cobra Cal. 38 nga addaan Serial No. 21737, ken tallo a bala para cal. 38 iti balay ni Marman Adviento y Pader.
Awit dagiti polis ti search warrant a pinirmaan ni Judge Francisco Ante Jr. ti MTCC, Vigan City a napetsaan iti Nobiembre 21 ken 24 idi insayangkatda ti panagsukisok iti balay dagiti suspek.
Naipan ni Clarin ken dagiti nakumpiska kenkuana iti police station. Awan ni Adviento idi maisayangkat ti panagsukisok iti balayna.#


text:
VIGAN CITY – Maysa a barito ti natiliwan idi rabii ti Hunio 7 nga adda ukodna a baka nga ituktukonna nga ilako iti Barangay Raois ditoy .
Inaresto dagiti barangay officials ti Raois ni Angel (parbo a nagan) kalpasan a naduktalan nga awan ti maipakitana a dokumento ti baka nga ukodna ken ilaklakona.
Iti panagpalutpot ti polis a residente ditoy, inannugot ti barito a tinakawna ti nasao a baka a nakawayway iti kataltalonan iti Bulag West, Bantay, Ilocos Sur.
Naipan iti police station ditoy ti suspetsa agraman ti baka.#


text:
Idi nalpasko ti surat, kiniddawko ken ni Sally a personal nga itedko kenkuana ngem nagkedked. Inkeddengko ngarud nga ibuson laengen ti surat.
Nagyaman ni Sally idi maawatna ti impaaramidna a surat. Kalpasan ti sumagmamano nga aldaw, naibasa ti surat iti maysa nga estasion ti radio iti Kailokuan.
Naglabas ti adu nga aldaw. Imbagak kenkuana a mapanko pasiaren ngem dina kayat.
Nagbalin a burburtia kaniak no apay nga agkedked ni Sally a makisinnarak kaniak.
Maysa nga aldaw, adda nagteks kaniak a babai a nagpakaammo a kasinsin ni Sally. Naammuak nga adda gayamen asawa ken annakna.
Kiniddaw ni Carmel a saanakon a makiteks pay ken ni Sally ta medio makadlaw kanon ti asawana.
Imbagak nga awan ti interesko a mangdadael iti maysa a pagtaengan.
Ngem masansan latta nga agteks kaniak ni Sally. Ipambarko no kua a nadadael ti selponko ngem ali, sumangpet latta dagiti teksna. No dadduma, iserrak lattan ti selponko no makitak nga isu ti nagipatulod iti mensahe.
Ngem uray ania nga aramidek, masansan latta a teksannak ni Sally. Inawisnak pay a sumurot kenkuana a mapan makibuniag iti Luna, La Union. Ngem saannak a napan. Diak kayat nga adda di maiparbeng a mapasamak iti nagbaetanmi. Kastay kunada, uray bagnet ti kayo, dumarang no maiyasideg iti apuy. Kayarigan ni Sally ti apuy a mamagdarang iti kinalalakik no diak liklikan.
Maysa nga aldaw, napasamak ti am-amkek. Naidisso ni Sally ti selponna ket nabasa ti lakayna dagiti teksna kaniak. Dita a nagsubangda nga agasawa.
Timmawag manen kaniak ti kasinsin ni Sally. Nagpakpakaasi nga isardengkon ti makiteks ken ni Sally. Ngem imbagak nga awan ti relasionmi ken ni Sally. Nakunak a posible a pagpalpalabsan laeng ni Sally iti tiempona ti pannakaiteksna kaniak.
Tumengngan ti rabii idi nagkiriring ti selponko. Timek ti lalaki.
“Pari, sika kadi ni Pretty Boy?” sinaludsod ti timmawag.
“Wen, pari,” insungbatko.
“Pari piliem met a ti pakiteksam, ammom la ngaruden nga adda asawana, patulam pay laeng,” nagubsang ti balikas ti lalaki.
(Adda tuloyna)


text:
CERVANTES, Ilocos Sur – Awanen ti biag ti maysa a motorista idi maidanon iti ospital kalpasan ti panangdungparna iti maysa truck idi malem ti Pebrero 26.
Naideklara a dead on arrival iti Bessang Pass Memorial Hospital ni Lee Balles y Bilaoen, 61, naasawaan, retirado a police officer, residente iti Poblacion Sur, Salcedo, Ilocos Sur gapu kadagiti sinagrapna a dunor iti nadumaduma a paset ti bagina maigapu iti nasao a pannungpar.
Segun iti police blotter, daldaliasaten ti motorsiklo a minaneho ni Balles ti kalsada iti Cervantes nga agpa-Mankayan idi aksidente a nasapgidna ti akinlikud a bumper ti Isusu Elf truck a nakaparking iti igid ti kalsada.#


text:
HAWAII – Imballaag ti maysa nga Ilokano a mannurat nga agnaeden ditoy kadagiti padana a volunteers, community members ken kailianna a saanda koma a sungsungbatan ti maysa nga impostor a mangar-aramat iti naganna tapno saanda a mabiktima.
Iti impatulod ni Amado I. Yoro a ballaag kadagiti kailianna babaen ti kabarbaro nga e-mailna, kinunana a maysa nga impostor ti mangar-aramat iti naganna ken ti daan nga emailna nga agkidkiddaw iti tulong agsipud ta natakawan iti biahena ket kasapulanna ti pinansial a tulong tapno makaawid.
“Saan a siak dayta nga impostor nga agdawdawat iti gatad ti kuarta … nga ibagbagana a napukaw ti walletna, nga adda iti UK, Scotland, Nigeria wenno London,” kinuna ni Yoro.
Iti email a naawat ti Tawid News Magasin manipud ken ni “Amado Yoro”, [email protected], nagkiddaw daytoy iti tulong agsipud ta natakaw amin a kuartana ken ti bagna a naglaon iti pasaportena bayat ti kaaddana iti dalan nga agturong iti otel a pagdagusanna.
“…Unfortunately for me all my money got stolen on my way to the hotel where i lodged along with my bag were my passport was , And since then i have been without any money i am even owing the hotel here.
So i have limited access to emails for now, please i need you to lend me about $2,000 dollars so i can make arrangements and return back I am full of panic now…” kinuna ti maysa a paset ti saan nga agsusurot ti Englishna a surat.
“i have spoken to the embassy here but they are not responding to the matter effectively, I will return the money back to you as soon as i get home…” kinuna pay ti email.
Ngem iti ballaag nga impaw-it ni Yoro babaen ti baro nga emailna, kinunana a di pay nagbiahe iti UK.
“Addaak ditoy Oahu, Hawaii a kaadduan a makitadak kadagiti organization meeting,” kinuna ni Yoro iti baro nga emailna idinto nga innayonna nga awan ti panggepna nga agbiahe iti ruar ti USA kadagiti masungad a tawen.
Segun ken ni Yoro, duan ti nabiktima ti hacker, maysa ti nangipatulod iti $1,596.00 idinto a $2,600 ti maikadua.
Inyunay-unay ni Yoro: “Saankayo koma a paallilaw, kakabsatko. Saanyo a sungbatan, saanyo a patien, saanyo a patulodan dayta mannibrong ken puso ti narugit ken mangdadael iti tao.”
Kinuna ni Yoro a mababain payen agsipud ta adda dagiti nairamraman a naallilaw babaen ti di pay am-ammo a hacker.#


text:
Kolum: Pitik
Ni Salvador A. Espejo
Tunggal agsabali ti panid ti tawen, agyamantayo koma iti parabur a nasagraptayo manipud iti Mannakabalin. Mabalin a dakkel ti impaay dagitoy a paraburna iti panagbiagtayo, iti panagbalbaliw ti kasasaadtayo iti gimong wenno iti pannakatun-oy dagiti arapaaptayo a gun-oden para kadagiti ipatpategtayo iti biag.
Iti biangko, naun-uneg ti kaipapanan dagiti impaay ti Namarsua a parabur ken bendision kadakami a sangapamilia itay naglabas a tawen.
Di masbaalan ti panagyamanmi ta uray iti baet dagiti adu a nagkuranganmi a kas kristiano ken karnero ti Mannakabalin a Pastor, intedna kadakami dagiti pamendision, parabur ken grasia tapno sagrapenmi dagiti imbag, balligi ken arapaap saan laeng a para kadakami no di pay dagiti saringitmi iti biag.
Naimnas gayam ti rikna nga umawat iti dimo dawdawaten a sagut manipud iti maysa nga ipatpateg iti biag.
Nasamsam-it gayam ti sagut nga agburayok iti kaunggan ti puso. Uray gayam ingget numo ti maiyawat wenno maitanggaya a sagut no bulanos a nagtaud iti puso, agbalin daytoy a kapatgan a sagut a dimo isukat iti linaklakasa a kinabaknang.
Idi Paskua, nabsogkami iti ayat manipud kadagiti ipatpategmi ditoy lubong.
Iti bukodda a wagas a panangipeksada iti pammategda kadakami, intedda amin a kabaelanda a mangipaay iti nakallalagip a padasmi iti Paskua. Ammomi a dayta ti bukodda a wagas a panagyaman kadagiti sakripisio ken ling-et nga imbaklaymi iti kallabes tapno madanonda ti kasasaadda iti agdama.
Adda kadi pay dawatenmi a dakdakkel a bendision? Kadakami nga agassawa, mapnekkamin kadagiti parabur ken bendision a naisaruag iti biagmi. Tarigagay ken arapaapmi nga agsimpa iti biag dagiti ipatpategmi, ket umdas kadakamin dayta. Dakkel a pagyamananmi iti Namarsua kadagita a bendision ken paraburna.
Kas pagyamanmi, iruknoymi ti maysa nga estoria a namnamaenmi a mangted iti leksion kadagiti sobra unay nga aga-rapaap, kadagiti saan a mapmap-nek iti agdama a kasasaadda iti biag ket kayatda a ngumatngato pay ti tukad ti biagda uray no adda mabaddekanda iti baba. Naragsak a panagbasa…
ADDA idi agtiktiktik iti bato a solo nga agbibiag iti maysa a kalapaw. Nupay nalaing nga agtiktik, nakurapay ken rutroten dagiti kawesna.
Maysa nga aldaw, kabayatan ti panagtiktikna, nangegna ti anabaab ti tallaong a nagtitipon iti igid ti dalan. Babaen ti puk-kawda, naammuanna a bisitaen ti ari ti purokda. Timmipon ti agtiktiktik iti tallaong ket napnuan raem a nangmatmat iti ari a nakakawes iti nalamuyot a seda idinto a kabkablaawan dagiti umili. “No koma adda met kaniak ti bileg ken kinadaeg ti ari,” nakunana iti panunotna.
Nangeg ti langit ti kararagna ket nagbalin a nabileg nga ari, nakasakay iti kabalio ken agwagwagis iti tallaong.
Ngem kabayatan ti kalgaw, napaliiwna no kasano a nagka-limduosan dagiti taona ken pannakasdo dagiti dinguen ken panaglaylay dagiti mula iti nabileg a raya ti init. Timmangad iti langit sana kinuna, “Agbalinak koma nga init.” Pinatgan manen ti langit ti dawatna.
Insaruagna ti nabileg a lawag-na iti daga ket naglemmeng dagiti ari ken prinsesa iti sirok dagiti payongda. Ket kimmap-sut dagiti mannakigubat iti perrengna. Uray dagiti mula kadagiti kataltalonan, nagta-medda kenkuana.
Ngem maysa nga aldaw, inaplagan ti napuskol nga ulep ti ngatuen ti daga ket pinugsatna ti raya ti init. Idi makitana nga adda sabali a nabilbileg, napanunotna, “ka-yatko ti agbalin nga ulep” — nga isu ti nagbalinanna.
Ita, sinallukobanna ti raya ti init ket nariknana ti kinapa-tegna. Nagbalin a higante nga ulep a nangibuang iti tudo iti amin: kaykayo, animal, tattao. Nangriknada amin iti bilegna, malaksid ti dakkel a bato. Isu a dinawatna nga agbalin a bato — nga isu ti napasamak.
Ket awan ti nariknana a pannakatignayna iti init, wenno tudo wenno aniaman nga isangbay ti nakaparsuaan.
Ngem maysa nga aldaw, inasitgan ti maysa a lalaki a nagawit iti bag. Nagsardeng ti lalaki, inruarna ti paet ken martiliona sana rinugian a tiniktikan ti bato. Adtoy gayam ti nabilbileg ngem bato — ket inkararagna nga agbalin a kasta.
Nangeg ti langit ti anek-ekna ket nagbalin manen nga agtiktiktik; nagnaed iti kala-pawna ket ditoy a nagpaet ken nagmartilio — ket napnek iti kasasaadna.#


text:
Maris
Ti maris wennor kolor ket isu ti maipapan iti panagkita a panangipagarup ti tagikua a kapada iti tattao kadagiti kategoria a makunkuna iti balabbasit, asul, duyaw, berde ken daddumapay. Ti maris ket naala manipud ti bileg ti espektro iti lawag (pannakaiwarwaras iti lawag a maigiddiat ti kaatiddog ti allon) a makitinnignay iti mata iti espektral a sensitibidad dagiti reseptor ti lawag. Dagiti kategoria timaris ken pisikal a pakailasinan ti maris ket mainaig dagitoy kadagiti banag, materiales, taudan ti lawag, kdpy, a naibatay kadagiti pisikal a tagukuda a kas ti panagsagepsep ti lawag, panagballatok, wenno pannakaipasngaw ti espektra. Babaen tipanangipalawag ti espasio ti maris, dagitimaris ket mabalin a numeriko a mainaganan babaen dagiti nagsasabtanda.
Gapu ti panangipagarup timaris ket nagtaud manipud kadagiti agdumaduma nga espektral a sensitibidad kadagiti nadumaduma a kita dagiti selula a kono iti retina kadagiti nadumaduma a paset ti espektroto, dagiti maris ket mabalin a maipalawag ken mapataegan babaen ti degrado a panagparugsoda kadagitoy a selula. Dagitoy a pisikal wenno sikolohiko a panangipateg ti maris, nupay kasta, ket saan a napno a mangipalawag ti sikopisikal a panangipagarup ti langa ti maris.
Ti siensia ti maris ket masansan a tinawtawagan ti kromatika, kromatograpia, kolometria, wenno simple laeng a siensia ti maris. Daytoy ket mamngiraman ti panangipagarup ti maris babaen ti mata ti tao ken utek, ti taudan ti maris kadagiti materiales, teoria ti maris iti arte, ken ti pisika ti elektromagnetiko a radiasion inti makitkita a sakop (tisu daytoy ti sapasap a makunkuna a kas ti lawag).
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
- Midia a mainaig iti Maris iti Wikimedia Commons
- Bibliograpia a Batayan ti Datos iti Teoria ti Maris, Unibersidad ti Buenos Aires


text:
Salaysay ni Jobert M. Pacnis
WEN, panguartaan met ti leddeg, Atanud! Kaska man la agpidpidut laeng iti kuarta—nga uray maregmeg, no mapagtitipon, adda met umanay a pangsupusopmo kadagiti kasapulan iti uneg ti balay.
Iti ilimi a Ballesteros, aggapu dagiti tagilako a leddeg kadagiti barangay a masarakan iti dayaen ti ili: ti Sta. Cruz, Ammubuan ken Palloc. Adda ngamin kadagitoy a barangay ti maaw-awagan iti buyon (nalungog a paset ket di maat-atianan iti danum). Napupokan iti lames dagitoy isu a piskaria kuna dagiti dadduma.
Kaaduan ken kaimasan ti maala a leddeg iti barangaymi nga Ammubuan, segun dagiti aggatang.
Ta apay kaimasan? Umuna, awan ti ubong dagiti baboy iti asideg a pagayusan ti rugit iti danum. Nadalus ngarud dagiti leddeg. Maikadua, saan a mapakpakan iti komersial a feeds dagiti taraken a tilapia a mabalin a mangapektar koma iti natural a raman dagiti leddeg.
Wen, Atanud, agpayso ‘ta nabasam. Iti buyon a nakapupokan ti lames ti pakatartaraknan met laeng dagiti leddeg! Di kad’ saan a maymaysa laeng ti mabalin a pamastrekam no pupokam met iti leddeg ‘ta piskariam?
Ni tatang (Roberto Gajoltos Pacnis) ti nakapanunot itoy. Gapu ta kadawyan a dagiti bisukol Taiwan ti agnanaed kadagiti buyon idi, napanunotna a paaduen ti managsaggaysa a leddeg a naalana.
Ta apay nga awan unay ti leddeg idi?
Dati a karuotan dagiti buyon. Nagpupuskol dagiti ruot. Panguartaan met ketdi daytoy idi a panawen dagiti kalesa. Agsasagannad dagiti adda kabaliona nga umay aggatang iti ruot. Pamastrekan idi ditoy bariomi ti mangruot iti buyon.
Gapu ta napuskol dagiti ruot, saan a makapagbiag wenno makapaadu dagiti leddeg. Birabid ketdi, a, ti adu! Ti la um-umam nga agsida idi. Kaayatan la unay ti birabid ti agnaed iti naruot a lungog aglalo kadagiti malugluglog dagiti nuang. Ania ketdin a panagaduda.
Idi nasuktanen iti de-makina dagiti lugan, in-inut a nadalusan dagiti buyon ta awan metten ti adda kabaliona. Napupokan iti tilapia (awan unay idi daytoy a lames; ar-aro, gurami, paltat ken dalag ti adu). Nagpukaw metten dagiti birabid ta sipduten met dagiti tilapia ti naggianda no kasta nga agdilatda.
Ditoy metten a napanunot ni tatang a ti leddeg ti paaduenna.
Nanam-ay ti agtaraken ti leddeg, Atanud. Saan a masapul a pakanem. Agpannuray ti taraonda kadagiti lumot ken lued.
Indakdakkel ni tatang ti di mangpakpakan iti komersial a pagpakan kadagiti pupokna a lames. Umanay lattan ti tuyo no kasta a kaaduna. Ngem ad-adda ketdi a dagiti balangeg ken lumot ti taraonda.
Tapno di kano makadangran iti salun-at!
Agpayso met, di kadi, Atanud? Isu a ditoy ilimi, no nakitadan ni nanang (dati a Josephine Farinas Matias) idiay plasa nga aglako iti leddeg wenno lames (saan laeng a tilapia, adda met latta dagiti gurami, ar-aro, paltat ken dalag), aribungbongandan. Ta kas kunadan iti Tagalog, Atanud, ‘subok na’ dagiti tagilakona. Awan ti pagdanagan dagiti aggatang ta sigurado a natural ti raman, nanam ken taba dagiti inyudongna.
Oktubre 2009 idi nakaay-ayat ti buya ditoy buyonmi, Atanud. Agsasaruno da kayong (Ricardo B. Menor, i-Luna, Apayao), ni ading (Rosie) nga asawana, ni tatang ken ni kapungan (dati a Judith M. Simon) nga agtaneb tapno agkurimes iti leddeg. Saggagaysada iti pagikkan. Balde pay ketdi. Mapmapno dayta awan pay dua orasda nga agkurimes. Sayang laeng ta diak makagiddan ta dinalapusnatayo met ti sagubanit. Ngem dati nga aramidko met daytoy aglalo idi addaak iti haiskul ta isu ti pangal-alaak iti gastuek nga agbasa. Uray idi addaakon iti kolehio.
Inaldaw a kasta, Atanud. Ne, di maibusan ti leddeg, kunam?
Tallo kadisso ti buyonmi, Atanud, ket medio nalawa met bassit ti tunggal maysa a napenned iti tambak. Napardas pay ti panagadu dagiti leddeg. Pinullo ti yitlog ti maysa. Ken mapili dagiti maala, dagiti laeng dadakkel tapno adda manen sumaruno a maala.
Mapan a P30 ti sangakilo ti leddeg no kanginana, Atanud. Kinse met no kalakana. Kuentaemon no mano a kilo ‘diay sangabalde. Sa inayonmo pay diay bilangda nga agala. Ket inaldaw pay dayta. Manon ngay? Di kad dakkel ti maitulodna iti pagkasapulan iti uneg ti balay!
Dua laeng ti luto ti leddeg a maar-aramid. ‘Tay nadiguan tapno adda pagkaldom ken ginisar. Nalaka laeng dagitoy, Atanud. Kastoy man:
Para iti Diniguan:
Mangipaburek laeng iti danum nga adda laya, bugguong ken baraniwna (adda kenka no kayatmo a laokan iti kamatis ken lasona) sa ipisok ti nabugguanen a leddeg. Betsinam no kayatmo, Atanud. Kiwarkiwaren. Adawen a dagus. Di unay a pagbayagen tapno di kumtiig ti leddeg.
Para iti ginisar:
Igisar iti manteka ti laya, bawang, kamatis sa ipisok ti nabugguan a leddeg. Kiwaren. Timplaen iti betsin ken asin. Adawen ket idasar a napudot. Ayna, ti imasna, Atanud! Malipatam ni katugangam a kunada.
Ngem, ne, Atanud, namaymayat met laeng no ti leddeg a lutuen ket ‘diay di kaal-ala. Masapul a patakiem pay a kunada. Pagpatnagem iti planggana. Ngem dim’ a dandanuman tapno awan ti matay kadakuada.
Ne, baka naimasamon ti nagbasa itoy sasawek, Atanud, ket malipatam ti agaramid (no awan pay) iti pagtaraknam. Agpaaduka met dita lugaryo. Ania ti ammom no daytoyen ti pagbaknangam? Aglalo no awan pay ti leddeg dita lugaryo.
Nayon pay a pamastrekam, Atanud: mulaam iti kamotit wenno utong wenno ania man a nateng ‘ta tambak ti aramidem a piskaria. Sa balangeg iti baba dagiti tambak. Mano daytan a pamastrekam? Libre payen ti sidaem iti inaldaw. Sa igiddanmo pay ti agtaraken iti netib a manok, ayna, ania pay ti sapulem? Ngem, ne, dimo pagtaraknan iti itik wenno pato ti piskariam ta didanto ketdi ikisap dagiti leddegmo.
Pangalaak iti taraknek, kunam? No awan dita taltalon dita lugaryo ta nagagara ket ngatan iti pasuyot wenno iti opisina ti Bureau of Fisheries and Aquatic Resources, dimo rigrigaten ti pumasiar ditoy ilimi. Agdamagka lattan idiay plasa. Uray no di a dapon (Huwebes ken Domingo), adda latta.
Wenno pasiarennak biiten ta makitam met dagiti pagtartaraknanmi?
Ania, Atanud, yurayka?#


text:
The Beatles
Ti The Beatles ket Ingles a grupo ti agkankanta ti rock manipud idiay Liverpool, Inglaterra. Maibilbilang ti The Beatles a kas kapapatgan ken kababalligian a grupo ti musika iti amin a panawen, gapu iti nagun-odda a nainsapasapan a balligi iti kinalatak, pammadayaw ken impluensia a cultural. Pinattogda ti adu a rehistro iti panaglakuan ken nakaimuntarda iti nasurok a 50 a Top 40 a hit single a pakairamanan ti 20 a #1 iti Estados Unidos laeng. Mapattapatta a nakalako ti Beatles iti mapan a maysa a bilion a kopia dagiti kantada iti sangalubongan [1]. Malaksid iti dakkel ken napateg nga impluensia iti musika, ti The Beatles ket uppat kadagiti kadadakkelan a persona iti maika-20 a siglo, ken sumagmamano kadagiti kangrunaan a simbolo iti pakasaritaan ti tao.
Maaw-awagan pay kas "The Fab Four" iti Ingles, ti The Beatles ket isu da John Lennon (1940 - 1980), Paul McCartney (nayanak idi 1942), George Harrison(1943 - 2001), ken Ringo Starr (nayanak kas Richard Starkey idi 1940).


text:
STA. CATALINA, Ilocos Sur – Naangay ti mass wedding dagiti agtiptiponen ngem di pay nagkasar iti simbaan itay Marso 26 ditoy.
Proyekto ti Bayanihan ng mga Kababaihan ditoy nga ili nga idauluan ni Flora Asuncion ti nasao a mass wedding.
Dagiti opisial ti ili nga idauluan ni Mayor Carlos Asuncion ti nagpaay a ninong dagiti nagkasar.
Kangrunaan a panggep ti naisayangkat a mass wedding ti panagkasar dagiti agassawa nga agtiptiponen ken addaan payen iti annak ngem gapu iti kinarigat ti biag, saanda pay a nagkasar iti simbaan.#


text:
Oceania
Ti Oceania ( /ˌəʊʃɪˈɑːnɪə/ wenno /ˌəʊsɪˈɑːnɪə/)[1] ket maysa a rehion a naipatengnga kadagiti isla ti tropikal a Taaw Pasipiko.[2] Dagiti pamanunotan no ania ti pakabuklan ti sakup ti Oceania manipud kadagiti korales nga atol ken dagiti bulkaniko nga isla ti Abagatan a Pasipiko (etnolohiko a nabingbingay kadagiti subrehion ti Melanesia, Mikronesia, ken Polinesia)[3] aginggana ti intero nga insular a rehion a nagbaetan ti Asia ken ti Kaamerikaan, a mairaman ti Australasia ken ti Malay a Purpuro. Ti termino ket sagpaminsan a naisangsangayan a naus-usar a mangibaga ti kontinente a mangbukel ti Australia ken dagiti asideg nga is-isla,[4][5][6][7] wenno bioheograpiko a kas maysa a kapadpada a nagan para iti Australasiano nga ekosona (Wallacea ken Australasia) wenno ti Pasipiko nga ekosona (Melanesia, Polinesia, ken Mikronesia a naisinsina wenno manipud ti Baro a Selanda[8] wenno manipud idiay nangruna adaga ti Baro a Guinea).[9]
Paammo[urnosen | urnosen ti taudan]
- ^ Pannakabalikas: Ti Baro nga Oxford a Diksionario ti Inggles (1998) ISBN 0-19-861263-X - p.1282 "Oceania /ˌəʊsɪˈɑːnɪə, -ʃɪ-/".
- ^ Para iti pakasaritaan ti termino, kitaen ti Douglas & Ballard (2008) Ganganaet a bagbagi: Oceania ken ti siensia ti puli 1750–1940
- ^ "Oceania". 2005. Ti Columbia nga Ensiklopedia, maika-6 nga ed. Unibersidad ti Columbia a Pagmalditan.
- ^ Pakabuklan dagiti rehion a makroheograpiko (kontinental), dagiti heograpiko a sub-rehion, ken dagiti napili nga ekonomiko ken sabsabali a panakaigrupo, Dibision dagiti Estadistika ti Nagkaykaysa a Pagpagilian. Nabaliwan idi Agosto 28, 2007. Naala ti online idi Oktubre 11, 2007.
- ^ Ti Atlas ti Kanada. Panakabaliw a petsa: Agosto 17, 2004. Naala ti online idi Enero 31, 2011.
- ^ "Encarta Mexico "Oceanía"". Mx.encarta.msn.com. Naiyarkibo manipud iti kasisigud idi 2009-11-01. Naala idi 2009-04-17.
- ^ Lewis, Martin W.; Kären E. Wigen (1997). Ti Mito dagiti Kontinente ti Panagdillaw ti Metaheograpia. Berkeley: Unibersidad ti California a Pagmalditan. p. 32. ISBN 0-520-20742-4, ISBN 0-520-20743-2.
Nakakaskasdaaw a, ti sungbat [manipud ti maysa nga eskolar a nagsuksukimat ti pannakarkulo ti bilang dagiti kontinente] ket husto a maipada ti naitaripnong a listaan: Amianan nga Amerika, Abagatan nga Amerika, Europa, Asia, Oceania (Australia ken ti Baro a Selanda), Aprika, ken Antartika.
- ^ Udvardy. 1975. Ti panakaidasig dagiti bioheograpiko a probinsia ti lubong
- ^ Steadman. 2006. Panag-awan ken & biheograpia dagiti tropikal a billit ti Pasipiko
Dagiti silpo ti ruar[urnosen | urnosen ti taudan]
Midia a mainaig iti Oceania iti Wikimedia Commons
- "Australia ken Oceania" manipud ti Nailian a Heograpiko


text:
VIGAN CITY – Dua a lugan ti nainbolbar iti aksidente iti nagsulian ti kalsada Florentino ken Jacinto iti Barangay 1 ditoy siudad idi malem ti Pebrero 13.
Segun iti panagimbestiga dagiti polis, iti nadakamat a nagsulian, agsikko koma nga agpadaya ti Toyota Innova service vehicle ti Department of Education a minaneho ni Francisco Pineda, 42, naasawaan, ken residente iti Ayusan Sur, ket dina nasiputan ti aggapu iti laud a Honda TMX 155 tricycle a minaneho ni Johnny Riduca, 32, naasawaan, residente iti Barangay Cabaroan, Bantay, a puon ti nakadungparan ti service vehicle ti DepEd ken nakadunoran ni Riduca.
Nadadael ti makannigid a headlight ken nagasgasan ti makannigid a bakrang ti Toyota Innova idinto a nadadael ti sungo ti traysikel.
Nupay kasta, nagareglo met la dagiti dua iti police station.#


text:
Ti Nigeria i/naɪˈdʒɪəriə/, ket opisial a ti Pederal Republika ti Nigeria, ket maysa a pederal a batay-linteg a republika a buklen dagiti 36 nga estado ken dagiti Pederal Kapitolio a Teritorio, Abuja. Ti pagilian ket mabirukan idiay Laud nga Aprika ken makibinningay kadagiti daga a pagbeddengan iti Republika iti Benin iti laud, ti Chad ken Kameron iti daya, ken Niger iti amianan. Ti aplayana itiabagatn ket naisanglad iti Golpo iti Guinea idiay Taaw Atlantiko. Dagiti tallo a kadakkelan ken kaaduan ti impluensia nga etniko a grupo idiay Nigeria ket dagiti Hausa, Igbo ken Yoruba.
Ti Nigeria ket gangani nga agpadpada a nagudua a nagbaetan dagiti Muslim idiay Amianan ken dagiti Kristiano idiay Abagatan; adda bassit kadagiti minoridad nga agsansanay iti tradisonal a relihion. Manipud idi 2002 adda dagiti adu a sinnuppiatan, a naisangsangayan idiay Amianan a paset ti pagilian, a nagbaetan dagiti puersa ti gobierno ken dagiti Islamista a Boko Haram, dagiti militante a jihadista a nagsuksukiso a mangipatakder ti sharia a linteg.
Dagiti tattao ti Nigeria ket addaan da ti nawatiwat a pakasaritaan. Dagiti arkeolohiko nga ebidensia ket mangipakpakita a dagiti panagtaeng ti tao iti dayta a lugar ket mabalin a mapetsaan manipud idi 9000 BCE.[5] Ti lugar iti lawlaw ti Benue ken Karayan Krus ket naipanpanunotan nga isu ti kasisigud a nagtaengan dagiti Bantu migrante a nagwarwaras iti kaaduan aballasiw ti tengngal ken akin-abagatan nga Aprika kadagiti allon a nagbaetan ti Umuna a milenio BC ken ti maikadua a milenio. Ti nagan a Nigeria ket naala idi manipud ti Karayan Niger a nagayayos ti daytoy a pagilian. Dagiti Britaniko ketkinoloniaanda ti Nigeria idi kaladawan ti maika-19 a siglo ken kasapaan ti maika-20 a siglo, a nagipatakderda kadagiti administratibo a estruktura ken linteg bayat a binigbigbiganda dagiti tinawtawid a daulo. Ti Nigeria nawayaan idi 1960. Kadagiti napalabas a tawen kalpasan daytoy, nakasanay daytoy ti maysa a sibil a gubat idi pinads ti Biafra a nangipatakder ti panagwaywayas. Dagiti militar a gobierno iti panawen dagiti didigra ket nagisinnublat kadagiti kadagiti demokratiko a nabutosan a gobierno.
Ti Nigeria ket isu ti kaaduan ti populasion a pagilian idiay Aprika, ti maikapito a kaaduan ti populasion iti lubong, ken ti kaaduan ti populasion iti lubong a dagiti kaaduan ti populasionna ket nangisit.[6] Dagiti reserbana ti lana ket nakaiyeg ti adu a kuarta a napastrek ti daytoy a pagilian. Daytoy ket nailista kadagiti "Sumaruno a Sangapulo ket Maysa" nga ekonomia, ken daytoy ket kameng ti Mankomunidad dagiti Pagilian.


text:
Kalpasan daytoy 2010, mariknan ti yiirut kadagiti produkto ti petroleum, daytoy ti imballaag ti chief economist ti respetado nga International Energy Agency (IEA) a nakabase idiay Paris. Ti IEA ti natudingan nga ahensia a mangbantay ken mangadal iti sasaaden ti suplay ti enerhia iti sangalubongan. Buklen daytoy dagiti tallopulo (30) a nababaknang a nasion. Sagudayen ti ballaag nga iti masanguanan, di masasaan a mapasamak ti pagam-amkan a catastrophic energy crunch a mangpilay iti global economic recovery. Ngamin saan laengen a nagteng dagiti major oil fields iti sangalubongan ti peak produktionda no di pay nalpasandan. Daytoy ti makagapu iti marikna a yiirut dagiti produkto ti petroleo.
Iti panangadal ti IEA iti kasasaad ti enerhia, lumtuad a napaspas la unay ti panagaramat wenno immadu nga amang ti mausar a petroleum products ket dimmanonen iti pattapatta a peak production kadagiti 800 a major oil fields iti sangalubongan, nasapsapa nga adayo iti 10 a tawen ngem kas iti ninamnama. Gapu itoy, lima ngata pay a tawen ti mapalabas sakbay a mapasaran ti dakkel nga oil crunch no saan a maliklikan ken maited nga insegida ti naan-anay a solusion kadaytoy a parikut.
Iti agdama, ti pannakatimbeng ti produksion ti petroleo ti makatiped iti daras a pannakaibus daytoy ngem saan met a maikanatad ta lalo met nga immadu dagiti agaramat itoy. Isu nga inkapilitan nga iyad-adu dagiti oil producing countries ti produksionda ngem agbaliwen ti presiona ta protektaranda met ti reserbada a lana. Iti daytoy a sistema, mapasaran ngarud ti amin ti ingangato ti presio kadagiti produkto ti petroleo.
Sakbay a dimteng daytoy a pagam-amkan a situasion, silulukat ti sangalubongan a merkado ti petroleum. Nalaka pay laeng ti panaglakuan ken panaggiginnatang kadagiti produkto a petroleo. Saan a matiptiped ti produksion. Saan met a matiped ti presio ket nalaka pay laeng dagiti magatang ta abunaw ti produksion.
Nabuangay ti Organization of Petroleum Exporting Countries (OPEC) idi 1960 sadiay Baghdad, Iraq. Buklen itan dagitoy a nasion: Algeria, Angola, Ecuador, Iran, Iraq, Kuwait, Libya, Nigeria, Qatar, Saudi Arabia, United Arab Emirates, ken Venezuela. Dagitoy dagiti dadakkel a nasion a kadakkelan iti reserba ti produkto a petroleum.
Kangrunaan a motibo ti panangipasdek dagitoy a pagilian iti OPEC ti panangkontrolda iti presio ti petroleum. Banag a saan nga inayonan dagiti dadduma pay nga exporting countries a kas iti Egypt, Mexico, Oman, China, Malaysia ken Colombia daytoy panggep ti OPEC. Dagitoy a saan a kameng iti OPEC dagiti kangrunaan a players iti panaglakuan idinto ta kontrolado laeng ti produksion ken lako dagiti OPEC members.
Dimteng ti peak production dagiti kangrunaan a players a non-OPEC members. Kiddawenda itan ti ingangato ti produksion ti OPEC members. Mayat ti OPEC nga ingato ti produksionda ngem iti nanginngina a presio. Agsipud ta bassiten ti reserves dagiti non-OPEC members, kapilitan nga immannugotda ket inkapilitan a gumatang ti sangalubongan ti nangina a presio nga agtaud kadagiti OPEC members.
Iti panagpaso ti peak reserves ti lana dagiti non-OPEC members, inkabassitda ti produksionda agsipud ta tipdenda metten ti aglako. Agpaay laengen iti kasapulanda ti dakkel nga ilgat ti nabatbati kadakuada nga oil reserves.
(Maigibusto)


text:
Caluya, Antique
Ti Caluya ket maysa a primera klase nga ili iti probinsia ti Antique iti Filipinas.
Dagiti baranggay[urnosen | urnosen ti taudan]
Ti Caluya ket politikal a nabingbingay iti 18 a barbaranggay.[2]
- Alegria
- Bacong
- Banago
- Bonbon
- Dawis
- Dionela
- Harigue
- Hininga-an
- Imba
- Masanag
- Poblacion
- Sabang
- Salamento
- Semirara
- Sibato
- Sibay
- Sibolo
- Tinogboc
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Antique". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 25 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Antique". Datos ti Populasion ti Ili. Dibision ti Panagsukisok ti LWUA. Naala idi 2 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
BURGOS, Ilocos Sur – Maysa a lakay ti inaresto dagiti nagtitipon nga elemento ti CIDG Ilocos Sur nga indauluan ni PCI Modesto F. Carrera ken Burgos police station sadiay Barangay Dirdirig ditoy nga ili idi parbangon ti Hunio 12.
Inaresto dagiti polis ni Arsenio de la Cruz y Tolentino, 62, residente iti nadakamat a barangay babaen ti warrant of arrest nga inyisio ni Judge Gina Juan-Chan ti RTC Branch 22, Narvacan, Ilocos Sur.
Sumangsango ni de la Cruz, nakalista a No. 6 a most wanted person iti probinsia, iti kaso a murder a nai-docket iti babaen ti Criminal Case No. 3776-N ket awan ti nairekomenda a piansana.
Naipan ti akusado iti CIDG Ilocos Sur Office, Bulag, Bantay, Ilocos Sur para iti dokumentasion sakbay a naipresentar iti maseknan a korte.#


text:
VIGAN HERITAGE VILLAGE. Saan a kumpleto ti panagpasiar dagiti turista, lokal man wenno ganggannaet, iti Vigan City no saanda nga umadak iti Vigan Heritage Village a nakaipasdekan dagiti duog a pagtaengan a naipatakder pay idi panawen dagiti Kastila ken nakalista iti UNESCO a maysa kadagiti tawid ti lubong. Itay nabiit, imbilin ni Mayor Eva Marie S. Medina ti inspeksion kadagiti adda pagtagilakuanna ditoy tapno makita no agtungtungpalda met laeng iti fire safety code tapno maliklikan ti rumsua nga uram. (Salvador A. Espejo)
You are here: Home › Archive › Media › Banner Photo › VIGAN HERITAGE VILLAGE


text:
VIGAN CITY – Indagadag ti bise mayor ditoy siudad ti panaglukat dagiti museo ditoy tapno makastrek dagiti turista nga agbuya.
Kinuna ni Vice Mayor Ryan Singson nga adda dagiti turista nga immasideg kenkuana a nangibaga a kayatda ti sumrek iti museo ditoy Vigan ngem nakarikepda.
Kinuna ni Singson a kapatangna dagiti mangimatmaton kadagiti museo tapno uray iti weekend ket aglukatda tapno makastrek dagiti turista nga agbuya kadagiti kadaanan a ramit, retrato, ken dadduma pay a nagbalin a paset ti historia ti siudad.
Innayon ti bise mayor nga umad-adu dagiti turista nga agpasiar iti Vigan ket kasapulan dagiti events ti turismo tapno ad-adu pay ti pakaawisanda.
Maysa a pagteng a kayat ti bise mayor a mainayon a pangawis kadagiti turista ti pannakaangay ti Tourism Week kada Oktubre.#


text:
Misa iti Ilocano, Ilocano Order of Mass, Ilocano Ordinary of the Mass
MAYO 2018
20, PENTEKOSTES
27, Banal na Santatlo
HUNYO 2018
3, Katawan at Dugo ng Panginoón
17, 11 Linggó sa Karaniwang Panahón
24, 12 Linggó sa Karaniwang Panahón
20, PENTEKOSTES
27, Banal na Santatlo
HUNYO 2018
3, Katawan at Dugo ng Panginoón
17, 11 Linggó sa Karaniwang Panahón
24, 12 Linggó sa Karaniwang Panahón
Please pray for our work and make a donation to keep this website going. We receive no funding from institutions. We depend on donations. Please help. Salamat po.
Ilocano Liturgical Resources
Ti Nasantoán nga Misa
Padi: Iti nagan ti Ama ken ti Anak ken ti Espiritu Santo.
Gimong: Amen.
Padi: Ti Apo adda koma kadakayo.
Gimong: Kasta koma met kenka.
Padi: Kakabsat bigbigentay koma dagiti basbasoltayo
tapno maikaritay a makiranod kadagiti nasantoan a misterio.
Amin: Agkonfesarak iti Dios Ama
a mannakabalin amin.
Ken dakayo met kakabasat
ta siak nakabasolak iti panunut, sao, aramid
ken liwayko.
Basol ko, basol ko, basol ko unay.
Isu nga agpakpakaasiak
ken Santa Maria nga agnanayon a Virjen,
kadagiti amin nga Anjeles ken Sasantos,
ken kadakayo met kakabsat
ta ikakaasidak koma iti Apo tayo a Dios.
Padi: Kaasiannatay koma ti Mannakabalin a Dios
ket kalpasan iti pannaka-pakawan dagiti basbasol tayo
ket ipannatayo ti biag nga agnanayon.
Gimong: Amen.
Apo, maasikaApo, maasika.
Kristo, maasika.
Apo, maasika.
wenno
Kyrie eleison.
Criste eleison.
Kyrie eleison.
Gloria ití Diós ití kangatoánGloria ití Diós ití kangatoán
ket ditóy dagá kappia kadagití tattao
a naimbág ti panagnaknakemda.
Ibunannagdaká,
itán-okdaká,
pagrukbabandaká,
daydayawendaká,
agyámankam kenká
gapu ití naindaklan a dayagmo,
Apo Diós, nailangitan nga ari,
Diós Amá a manakabalín amin.
Apomi a Jesucristo,
Bugbugtóng nga anák ti Diós nga Apo,
Cordero ti Diós ken Anák ti Amá.
Siká a mangikkát kadagití basbasol ti lubong,
kaasiannakamí.
Siká a mangikkát kadagití basbasol ti lubong,
awatem kad daytóy ar-ararawmi.
Siká a situtugáw ití makannawán ti Amá,
kaasiannakamí.
Yantangay siksiká,
O Apo Jesucristo ti nasantoán,
Siksiká ti Apo,
Siksiká ti kangatoán,
Ití timpuyog ti Espiritu Santo,
Ití gloria ti Dios Amá. Amen.
Kararag ti GimongPadi: Kumararagtayo.
Gapu ken Kristo nga Anak mo ken Apomi.
Gimong: Amen.
Liturgia ti Saó ti Dios
Umuna a MaibasaTi maibasa naadaw ití ________________.
Kalpasan ti mabasa, kunaen ti agbasa:
Lektor: Ti sao ti Apo.
Gimong: Agyamantay ti Dios.
EbanghelyoPadi: Ti Apo adda koma kadakayo.
Gimong: Kasta koma met kenka.
Padi: Toy sumaganad naadaw ti nasantoan nga Ebanghelyo kas insurat ni San _____.
Gimong: Gloria ti maipaay kenka, O Apo.
Padi: Ti Ebanghelyo ti Apo.
Gimong: Dayaw ti maipaay kenka, O Cristo.
Mamati kamí ití maymaysá a DiyósMamati kamí ití maymaysá a Diyós,
ti Amá a mannakabalín amin,
a nangaramid ití langit ken dagá,
ken amin, a makita ken di makita.
Mamati kamí ití maymaysá nga Apo, Hesukristo,
bugbugtong nga Anák ti Diyós,
nagtaud ití Amá,
Diyós ití Diyós, Silaw ití silaw,
napaypayso a Diyós a nagtaud ití napaypayso nga Amá
nagtaud, saan a naaramid,
maymaysá ití sutansiyana ití Amá.
Gapú Kenkuana naaramid amin a bambanag.
Gapú kadatayó ken ti pannakaisalakan tayó,
bimmaba manipud sadi langit:
babaen ití pannakabalín ti Espiritu Santo
nagbalín a laság ken Birhen Maria,
ket nagbalín a tao.
Gapú kadatayó nailansa ití krus
idi panagturay ni Poncio Pilato;
nagtutuok natay ket naitanem.
Ití maikatlo nga aldaw, nagungar
kas maiyannurot ití nasantoán a Kasuratan;
immuli sadi langit
ket situtugaw ití makannawán ti Amá.
Umayto manen a sidadayag
a mangukom kadagití nabiag ken natay,
ket ti pagarianna dinto agpatingga.
Mamati kamí ití Espiritu Santo, ti Apo,
a mangmangted ití biag,
isu a nagtaud ití Amá ken Anák.
Maitimpuyog ití Amá ken Anák
a pagrukbaban ken pagdaydayawan.
Nagsao babaen kadagití Propeta.
Mamati kamí ití maymaysá a santa,
katolika ken apostolika a Simbaan.
Bigbigen mi ti maymaysá a buniag
a pakapakawanan dagití basbasol.
Inanamaen mi ti panagungar dagití natay,
ken ti biag ití lubong nga umay. Amen.
HOMILIA
Kararag a Sapasap
Apo, denggennakam kadi.
Liturgia ti Eukaristiya
PANANGIDATONGimong: Ti Apo awatenna koma dagitoy daton kadagita imam,
a pakaidaydayawan ken pakaiglorian ti naganna,
ken kasta met a pagimbagan tayo
ken ti kadagupan ti nasantoan nga iglesiana.
MAIPANGGEP KADAGITI DATONPadi: . . .
Gapu ken Cristo nga Anakmo ken Apomi.
Gimong: Amen.
Ti Naindaklan A Panagyaman
Padi: Ti Apo adda koma kadakayo.
Gimong: Kasta koma met kenka.
Padi: Itag-ayyo dagita puspusoyo.
Gimong: Addadan a sitatag-ay iti Apo.
Padi: Agyamantayo ti Apo a Diostayo.
Gimong: Maikari ket rumbeng.
Padi: Pudno unay a maikari ket rumbeng
annongmi ket pakai-salakananmi
a dakami iti amin a tiempo ken disso,
agyamankam kenka,
Apo, nasantoan nga Ama,
mannakabalin ket agnanayon a Dios:
Anansata makidanggaykami kadagiti Angeles ken Arkangeles,
ken kadagiti amin a ejercito iti langit ket ikantami
ti imno ti pannakai-daydayawmo
ket konami a di agsarday.
Santo, santo, santo ti Apo,
a Diós dagiti amin a parsua.
Ti langit ken daga napnuda iti pakai-daydayawam.
Hosana ití kangatoán.
Madaydayaw ti umay ití nagan ti Apo.
Hosana ití kangatoán.
Padi: Iwaragawagtayo ti misterio iti pammati.
(Tungal iti daytoy…)
Padi: Iti ngarud panangilagipmi
iti ipapatay ken panagungar ni Cristo,
idatonmi kenka,
Apo,
ti tinapay iti biag,
ken ti kalis iti pannakai-salakan.
Agyamankam kenka ta impaaymo
a maikari kami nga adda’t ditoy saklangmo
ket agserbi kam kenka.
Dawatenmi, Apo,
ta dakami a makiranod iti Bagi ken Dara ni Cristo,
pagkaykaysaen-nakam koma iti Espiritu Santo.
Laglagipem kad, Apo,
ti Iglesiam a naisaknap iti sangalubongan,
ket pagrayrayem ti ayatna a nadiosan.
Laglagipem met ni Francisco a Papa mi,
ni __________ nga Obispomi,
ken dagiti amin a papadi.
Laglagipem pay Apo,
dagiti kakabsatmi a matmaturog a si-inanama iti panagungardanto
ken amin dagiti pimmusayen iti sidong ta kaasim.
Awatem kad ida iti sidong ti raniagmo a paka-kitaanda Kenka iti rupan-rupa.
Dawatenmi, Apo,
ta ipaaymo met ta kaasim kadakami.
Aramidem koma a maikarikam amin iti agnanayon a biag
ken mai-ranodkamto ken naingasatan a Virgen Maria
nga Ina ti Dios,
ni San Jose nga esposo na,
kadagiti nagasat nga Apostoles,
ken kadagiti amin a sasantos,
isuda a nakapudno a nagserbi Kenka ditoy daga.
Maki-kadduakamto kad met kadakuada
a mangitantan-ok ken mangidaydayaw Kenka.
Gapu ken Kristo nga anak Mo.
Padi: Gapu ken Kristo,
sikakaysa ken Kristo,
ken iti sidong ni Kristo,
iti timpuyog ti Espiritu Santo,
iruknoymi kenka,
mannakabalin nga Ama,
ti amin a dayaw ken gloria,
iti agnanayon nga awan ti inggana.
AMEN.
Ti Rito ti Comunion
AmamiPadi: Datayo a nabalakadan kadagiti makai-salakan a pamagbaga,
ken naadalan kadagiti nadiosan a panursuro, turdantayo ti agkanta.
Amámi nga addá’t sadi langit
madaydayaw komá ta Nagan mo,
umay komá ta pagariam,
maaramid komá ta pagayatam
ditoy daga a kas met sadi langit.
Itdem kadakam ti taraon mi nga inaldaw.
Pakawanen na kam kadagití basbasol mi,
a kas met ití inkam panangpakawán
kadagití nakabasol kadakamí.
Ket dinakam baybay-an
nga umannugot ití sulisog,
no di ket isalakan na kam ití amin a dakes.
PADI: Dawatenmi kenka, Apo,
ta isalakannakami iti amin a pagdaksanmi.
Itdem kad a si-aayat ti kappia kadagiti aldawmi,
ket babaen ti pannulong ta kaasim kadakami,
kankanayon koma laeng nga iti basol mailisikami,
ken ti amin a riribuk maikanawa kami,
kabayatan ti panagur-uraymi iti kinagasat a namnamaenmi,
ken ti yaay ni Jesu Cristo a Nangisalakan kadakami.
GIMONG: Ta kukuam ti turay,
ti pannakabalin ken dayaw,
iti agnanayon a dinto agsarday.
PADI: O Apomi a Jesu Cristo,
kinonam kadagiti Apostolesmo:
“Kappia iti ibatik kadakayo,
kappia nga aggapu kaniak ti itedko kadakayo.”
Saan kad a dagiti basbasolmi iti mingmingam
nu di ket ti pammati iti Iglesiam.
Ket kas mayannurot iti pagayatam,
ipaaymo kad a si-aasi kenkuana ti kappia ken panagkaykaysa.
Sika ti agbiag ken agari iti agnanayon nga awan inggana.
Gimong: Amen.
Padi: Ti kappia iti Apo, kankanayon koma nga adda kadakayo.
Gimong: Kasta koma met Kenka.
Padi: Ipaayyo ti kappia iti maysa ken maysa kadakayo.
Kordero ti Dios
KomunyonPadi: Adtoy ti kordero ti Dios,
adtoy ti mangikkat kadagiti basbasol ti lubong,
nagasat dagiti naayaban ti padayana.
Gimong: Apo, diak maikari nga umay Ka kanyak,
ngem iti maysa laeng a saom,
mapa-imbag ton toy kararuak.
Padi: Kumararagtayo.
Gimong: Amen.
Kauudian a BendisionPadi: Ti Apo adda koma kadakayo
Gimong: Kasta koma met Kenka.
Padi: Bendisionan nakay koma ti agnanayon a Dios:
Ti Ama,
ken ti Anak,
ken ti Espiritu Santo.
Gimong: Amen.
Padi: Nalpasen ti Misa, inkayon iti kappia ti Apo.
Gimong: Agyamantay ti Dios.
Ilocano Liturgical Resources
MAYO 2018
20, PENTEKOSTES
27, Banal na Santatlo
HUNYO 2018
3, Katawan at Dugo ng Panginoón
17, 11 Linggó sa Karaniwang Panahón
24, 12 Linggó sa Karaniwang Panahón
20, PENTEKOSTES
27, Banal na Santatlo
HUNYO 2018
3, Katawan at Dugo ng Panginoón
17, 11 Linggó sa Karaniwang Panahón
24, 12 Linggó sa Karaniwang Panahón
MAGSIMBA.COM sa Facebook
Ang Aming Pakay: Mga yaman ng Litúrhiyang Tagalog | Litúrhiyang Filipino sa paghahandâ ng lingguhang pagdiriwang sa Misang Tagalog | Misang Filipino, sa Eukaristiya, ng pagliligtás ni Hesús sa atin: mga awit, salmong Tagalog, salmong Filipino, pagbasa sa Filipino | Tagalog.
Our mission: Filipino liturgy | Tagalog liturgy resources for preparing for the Tagalog Mass | Filipino Mass, the weekly celebration in the Eucharist of our redemption by Jesus: Tagalog hymns, Tagalog songs, Tagalog psalms, Tagalog readings, Filipino hymns, Filipino songs, Filipino psalms, Filipino readings, Pilipino hymns, Pilipino songs, Pilipino psalms, Pilipino readings for the Tagalog Eucharist, Filipino Eucharist.
Karapatáng-sipì © 2006-2017 Magsimba Press. Vic Romero, Editor. Nakabukód lahát ang karapatán. All rights reserved. Since 2006-08-04. Write to us at info@magsimba.com. Dumadalaw kayó mulâ sa IP 54.162.163.181


text:
Tattao nga Ibatan
Dagiti Ibatan ket dagiti grupo ti etnolingguistiko a Filipino a kaaduan idiay Is-isla ti Batanes iti Filipinas. Ti nagtaudan dagiti Ibatan ket agtutuloy a saan a matugotan kadagiti eskolar. Nawaya dagiti Ibatan sakbayda a nakolonisado babaen dagiti Espaniol.
Ti kultura dagiti Ibatan ket sangkabassit a naimpluensiaan babaen ti kasasaad ti enbironmento ti Batanes. Saan met a kas dagiti daan a kita ti kalapaw a kadawyan idiay Filipinas, nagampon itan dagiti Ibatan kadagiti balay ti bato a naaramid iti kalisa a naidesinio a mangsalaknib kadagiti saan anasayaat a klima.
Kitaen pay[urnosen | urnosen ti taudan]
Midia a mainaig iti Ivatan people iti Wikimedia Commons